**OBRAZLOŽENJE OSTVARENIH PRIHODA I RASHODA TE PRIMITAKA I IZDATAKA OPĆEG DIJELA PRORAČUNA GRADA NOVSKE ZA RAZDOBLJE OD 01.01. DO 30.06.2023. GODINE**

1. **PRAVNI OSNOV**

U skladu s odredbama članka 88. Zakona o proračunu („Narodne novine“, broj 144/21) gradonačelnik podnosi predstavničkom tijelu na donošenje prijedlog polugodišnjeg izvještaja o izvršenju proračuna do 30. rujna tekuće proračunske godine.

Polugodišnji i godišnji izvještaj o izvršenju proračuna sadrže opći i posebni dio, obrazloženje i posebne izvještaje. Prihodi i primici, rashodi i izdaci u polugodišnjem i godišnjem izvještaju o izvršenju proračuna iskazuju se na razini odjeljka ekonomske klasifikacije.

Opći dio polugodišnjeg i godišnjeg izvještaja o izvršenju proračuna sadrži sažetak Računa prihoda i rashoda i Računa financiranja te Račun prihoda i rashoda i Račun financiranja.

Posebni dio polugodišnjeg i godišnjeg izvještaja o izvršenju proračuna sadrži izvršenje rashoda i izdataka proračuna i njihovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje polugodišnjeg i godišnjeg izvještaja proračuna sastoji se od obrazloženja općeg dijela izvještaja o izvršenju i obrazloženja posebnog dijela izvještaja o izvršenju proračuna. Obrazloženje općeg dijela izvještaja o izvršenju proračuna sadrži obrazloženje ostvarenja prihoda i rashoda, primitaka i izdataka te prikaz manjka, odnosno viška proračuna. Obrazloženje posebnog dijela izvještaja o izvršenju temelji se na obrazloženjima financijskih planova proračunskih korisnika, a sadrži obrazloženje izvršenja programa iz posebnog dijela proračuna s ciljevima koji su ostvareni provedbom programa i pokazateljima uspješnosti realizacije tih ciljeva.

**2. OBRAZLOŽENJE PRIHODA I RASHODA, PRIMITAKA I IZDATAKA**

Prema Računu prihoda i rashoda prihodi poslovanja ostvareni su s 5.102.455,28 eura što čini 16,09 % plana. U odnosu na prethodnu godinu prihodi su ostvareni u većem iznosu za 730.158,93 eura ili 16,7 %. Prihodi od prodaje nefinancijske imovine ostvareni su s 117.598,74 eura što čini 2,19 % plana, a u odnosu na prethodnu godinu prihodi su manji za 4,99 % ili za 6.170,69 eura. Rashodi poslovanja realizirani su s 4.159.241,81 eura ili 34,98 % plana, a u odnosu na prethodnu godinu rashodi su veći za 17,02 % ili za 8.335.899,43 eura. Rashodi za nabavu nefinancijske imovine ostvareni su u iznosu od 1.785.987,39 eura ili 5,52 % plana, u odnosu na prethodnu godinu rashodi su veći za 60.458,14 eura ili 3,50 %. Primici od financijske imovine i zaduživanja realizirani su u iznosu od 138.744,00 eura, izdaci u iznosu 113.256,76 eura. Prema ovom izvješću, proračun je u izvještajnom razdoblju ostvaren s 5.358.798,02 eura prihoda i primitaka, 6.058.485,96 eura rashoda i izdataka što čini 12,02 % plana prihoda i primitaka, odnosno 13,57 % planiranih rashoda i izdataka.

Iz svega navedenog može se zaključiti da su u izvještajnom razdoblju ukupni prihodi i primici veći su u odnosu na prethodnu godinu za 300.216,33 eura, dok su istovremeno rashodi i izdaci veći za 518.698,99 eura.

Nositelji rashoda i izdataka proračuna iskazani su kroz izvršenje proračuna po organizacijskoj klasifikaciji prema kojoj su najveći rashodi iskazani u razdjelu 003 Upravni odjel za komunalni sustav, prostorno planiranje i zaštitu okoliša s iznosom od 3.428.098,56 eura, zatim u razdjelu 001 Upravni odjel za društvene djelatnosti, pravne poslove i javnu nabavu 2.029.171,96 eura, razdjelu 002 Upravni odjel za proračun i financije 265.640,59 eura te u razdjelu 004 Upravni odjel za gospodarstvo i poljoprivredu 335.574,85 eura. Prema funkcijskoj klasifikaciji osim za „Opće javne usluge“ najviše se izdvajalo na rashode za „Rekreaciju, kulturu i religiju“ s iznosom od 1.179.126,44 eura, zatim „Obrazovanje“ 1.125.238,22 eura, „Usluge unapređenja stanovanja i zajednice“ 723.857,99 eura, „Javni red i sigurnost“ 706.002,76 eura, „Ekonomski poslovi“ 697.174,46 eura, „Zaštitu okoliša“ 122.792,70 eura, “Socijalnu zaštitu“ 96.669,53 eura, „Zdravstvo“ 9.735,46 eura.

Proračunski korisnici Grada participiraju u ukupnim prihodima i primicima proračuna s iznosom od 208.327,37 eura ili 3,88 % prihoda, odnosno u ukupnim rashodima i izdacima s iznosom od 1.645.961,68 eura rashoda. Ukupni rashodi proračunskih korisnika financirani su iz nadležnog proračuna s iznosom od 1.250.479,75 eura, odnosno rashodi koji se financiraju iz vlastitih sredstava, sredstava pomoći, prihoda za posebne namjene i donacija iznose 395.481,93 eura.

**Pregled ostvarenih ukupnih prihoda i rashoda proračunskih korisnika Grada**

|  |  |  |
| --- | --- | --- |
| Naziv proračunskog korisnika Grada | Prihodi | Rashodi |
| Pučko otvoreno učilište Novska | 52.858,70 | 200.344,88 |
| Gradska knjižnica i čitaonica „Ante Jagar“ Novska | 17.696,81 | 122.497,76 |
| Dječji vrtić „Radost“ Novska | 125.686,00 | 792.819,82 |
| Javna vatrogasna postrojba Grada Novske | 12.085,86 | 530.299,22 |

**2.1. Prikaz manjka/viška proračuna**

Što se tiče rezultata poslovanja (manjak/višak), u prvom polugodištu 2024. godine ostvaren je manjak prihoda tekućeg razdoblja u iznosu od 699.687,92 eura, a uzimajući u obzir preneseni konsolidirani višak prihoda utvrđen godišnjim obračunom proračuna za 2023. godinu u iznosu od 77.417,00 eura ostvaren je konsolidirani manjak proračuna u iznosu od 622.270,94 eura.

Kako se rashodi u proračunu prikazuju po računovodstvenom načelu nastanka događaja, a ne datumu plaćanja, rashodi iskazani na kapitalnom projektu *rekonstrukcije i dogradnje hotela Knopp* u značajnom dijelu su utjecali na iskazivanje manjka proračuna. Prema okončanoj situaciji iskazani su rashodi u iznosu od 537.772,37 eura, primici po toj situaciji, tj. nadoknada kreditnih sredstava koji utječu na povećanje prihoda (primitaka ) proračuna izvršena je u drugom izvještajnom razdoblju te će se reflektirati na godišnji izvještaj o izvršenju proračuna.

**2.2. Prihodi po ekonomskoj klasifikaciji**

Struktura prihoda i primitaka po ekonomskoj klasifikaciji:

**Prihodi poslovanja**

* Prihodi od poreza 1.609.903,42 eura
* Pomoći iz inozemstva i od subjekata unutar općeg proračuna 1.776.843,57 eura
* Prihodi od imovine 454.123,86 eura
* Prihodi od upravnih i administrativnih pristojbi, pristojbi po posebnim propisima i naknada 1.224.493,39 eura
* Prihodi od prodaje proizvoda i roba te pruženih usluga i prihodi od donacija 36.184,26 eura
* Kazne, upravne mjere i ostali prihodi 906,78 eura

**Prihodi od prodaje nefinancijske imovine**

* Prihodi od prodaje neproizvedene dugotrajne imovine 107.339,05 eura
* Prihodi od prodaje proizvedene dugotrajne imovine 10.259,69 eura

**Primici od financijske imovine i zaduživanja**

* Primici od zaduživanja 138.744,00 eura

U strukturi prihoda i primitaka proračuna u razdoblju od 01.01. do 30.06.2024. godine najveći su prihodi pomoći koji čine 33,15 % proračuna, odnosno 35% prihoda poslovanja. U odnosu na prethodnu godinu prihodi pomoći su veći za 159.804,50 eura. U strukturi prihoda poslovanja prihodi od poreza čine 31 %, prihodi od upravnih i administrativnih pristojbi, pristojbi po posebnim propisima i naknadama 24 %, prihodi od imovine 9 %, i ostali 1 %.

*Prihodi od poreza i prireza na dohodak* ostvareni su s iznosom od 1.533.274,88 eura što je u odnosu na prethodnu godinu više za 30,76 %. U strukturi prihoda od poreza i prireza na dohodak povećanje prihoda evidentirano je na prihodu od poreza i prireza na dohodak od nesamostalnog rada za 33,11 %, poreza i prireza na dohodak od samostalnih djelatnosti 0,39 %, poreza i prireza na dohodak od kapitala 83,97 %, dok su prihodi od poreza i prireza na dohodak od imovine i imovinskih prava iskazani sa smanjenjem za 52,84 %, prihodi od porez na dohodak po godišnjoj prijavi 18,46%. Povrati poreza i prireza na dohodak po godišnjoj prijavi za 2023. godinu iskazani sa povećanjem povrata u 202e. godini u iznosu od 156.849,21 eura, odnosno povrati su ostvareni s 639.111,59 eura.

*Prihodi od poreza na imovinu* ostvareni su u iznosu od 65.004,18 eura što je u odnosu na izvještajno razdoblje prethodne godine više za 54.353,19 eura. Porez na promet nekretnina ostvaren je u iznosu 63.066,85 eura, dok je porez na korištenje javnih površina ostvaren s 1.937,33 eura. Prihodi od poreza na robu i usluge ostvareni su u iznosu 11.624,36 eura, što je u odnosu na prethodnu godinu više za 62,11%.

*Prihodi pomoći iz inozemstva i od subjekata unutar općeg proračuna* ostvareni su sa 1.776.843,57 eura što je u odnosu na prethodnu godinu više za 9,88 %. U strukturi prihoda pomoći proračunu iz drugih proračuna najveća je stavka prihoda fiskalnog izravnanja s iznosom od 961.540,44 eura. Sredstva fiskalnog izravnanja su smanjena u odnosu na prethodnu godinu za 93.986,58 eura. Osim prihoda na ime fiskalnog izravnanja, uplaćena su sredstva za fiskalna održivost vrtića 190.560,00 eura, pomoći na ime naknade za isplatu šteta uslijed elementarnih nepogoda 120.132,48 eura… Kapitalne pomoći proračunu iz drugih proračuna i izvanproračunskim korisnicima ostvarene su sa 354.547,74 eura, a odnose se na sredstva za izgradnju novog dječjeg vrtića s 28.049,63 eura, pomoć za izgradnju Centra za starije osobe u Novskoj u iznosu od 26.498,11 eura, te sredstva za uređenje nogometnog igrališta (za umjetnu travu) 300.000,00 eura. Pomoći izravnanja za decentralizirane funkcije vatrogastva ostvarene su u iznosu od 108.759,10 eura što je za 3.759,10 eura više u odnosu na prethodnu godinu.

Pomoći proračunskim korisnicima iz proračuna koji im nije nadležan ostvarene su s 25.403,85 eura, a odnose se na prihode Gradske knjižnice i čitaonice „Ante Jagar“ s 15.470,00 eura, pri čemu je sredstva uplatilo Ministarstvo kulture i medija, prihode Pučkog otvorenog učilišta Novska u iznosu od 6.145,45 eura, prihodi Dječjeg vrtića Radost 2.745,60 eura te prihode Javne vatrogasne postrojbe Grada Novske u iznosu od 1.043,40 eura.

*Prihodi od imovine* ostvareni su u iznosu od 454.123,86 eura, što je u odnosu na prethodnu godinu manje za 2.344,05 eura. Prihodi od nefinancijske imovine ostvareni su s 453.651,27 eura što je gotovo isti iznos u odnosu na prethodnu godinu. Sredstva su uplaćena na ime naknade za koncesije u iznosu od 2.031,86 eura prihoda od zakupa i iznajmljivanje imovine 88.397,20 eura i naknade za korištenje nefinancijske imovine 363.222,21 eura. Prihodi od zakupa i iznajmljivanja imovine ostvareni su u manje iznosu za 10% u odnosu na isti period prethodne godine, a odnose se na prihode od zakupa poljoprivrednog zemljišta u vlasništvu RH u iznosu od 6.456,47 eura, zakupa poljoprivrednog zemljišta u vlasništvu Grada 4.003,60 eura, zakup ošasne imovine 4.297,92 eura, zakupa poslovnih prostora u vlasništvu Grada 28.792,51 eura, najam stanova u vlasništvu Grada 4.444,06 eura, iznajmljivanja društvenih domova 8.075,70 eura, zakup parkirališta 199,10 eura, zakup javnih površina 6.199,25 eura i refundacije troškova 25.928,59 eura. Naknada za korištenje nefinancijske imovine obuhvaća prihode na ime rudne rente, tj. naknade za korištenje naftne luke, naftovoda i eksploataciju mineralnih sirovina. Prihodi na ime naknade za pridobivenu količinu plina iznose 96.139,34 eura dok za pridobivenu količinu nafte iznose 266.288,73 eura. U ovoj skupini prihoda evidentirani su prihodi na ime spomeničke rente u iznosu od 23,16 eura i prihodi na ime pravo služnosti 770,97 eura.

*Prihodi od upravnih i administrativnih pristojbi, pristojbi po posebnim propisima i naknada* ostvareni su s 224.493,39 eura što je u odnosu na prethodnu godinu više za 18,31 %. Doprinos za šume ostvaren je u iznosu od 602.139,67 eura, sredstva su uplaćena za IV. kvartal 2023. godine i I. kvartal 2024. godine, a ostali nespomenuti prihodi u skupini prihoda po posebnim propisima s 216.238,15 eura. U ostale nespomenute prihode ubrajamo prihode naših proračunskih korisnika s iznosom od 159.455,18 eura (edukacije, participacija roditelja za smještaj djece u vrtiću, itd.) te prihode Grada u iznosu 56.782,97 eura u koje ubrajamo prihodi od naplata nastalih troškova postupka i obračunatih zateznih kamata na troškove postupka prisilne naplate 1.116,20 eura, povrati stipendija 7.816,18 eura, kupnja obiteljske kuće na području posebne državne skrbi 1.690,00 eura, naknada za pravo puta 42.980,98 eura… Komunalni doprinos iznosi 8.399,50 eura, što je u odnosu na prethodnu godinu manje za 75.875,12 eura, a komunalna naknada 396.436,07 eura. U odnosu na prethodnu godinu komunalna naknada je veća za 3.714,33 eura.

*Prihodi od prodaje proizvoda i robe te pruženih usluga i prihoda od donacija* ostvareni su u iznosu od 36.184,26 eura, a čine ih prihodi od prodaje proizvoda i robe te pruženih usluga s iznosom od 35.752,17 eura, donacije od pravnih i fizičkih osoba izvan općeg proračuna 432,09 eura.

Prihodi od prodaje proizvoda i robe te pruženih usluga odnose se na prihode korisnika, i to: Pučko otvoreno učilište Novska 12.170,55 eura, Gradska knjižnica i čitaonica „Ante Jagar“ Novska 194,73 eura, te Javna vatrogasna postrojba Grada Novske 11.034,67 eura, Dječji vrtić Radost 60,00 eura. Prihodi od pruženih usluga u Gradu Novska na kontu 6615 ostvareni su u iznosu od 12.724,31 eura što je u odnosu na prethodnu godinu manje za 31%. Temeljem Zakona o vodama, Grad za račun Hrvatskih voda razrezuje i naplaćuje naknadu za uređenje voda. Prihod pruženih usluga ostvaren je na ime naknade koju Hrvatske vode uplaćuju u proračun temeljem ostvarenih prihoda od naknade za uređenje voda.

*Prihodi od prodaje nefinancijske imovine* ostvareni su u iznosu od 117.598,74 eura što je u odnosu na prethodnu godinu manje za 4,99%. Prihodi od prodaje zemljišta iskazani su u iznosu 107.339,05 eura i u odnosu na prethodno izvještajno razdoblje 2023. godine ostvareni su u manjem za 5%. Ove prihode čine prihodi od prodaje poljoprivrednog zemljišta u vlasništvu RH u iznosu od 2.113,62 eura, prihodi od prodaje građevinskog zemljišta u vlasništvu Grada Novske 105.225,43 eura. Prihodi od prodaje stambenih objekata realizirani su u iznosu od 10.259,69 eura i odnose se na prihode od otkupa stanarskog prava.

**2.3. Rashodi po ekonomskoj klasifikaciji**

*2.3.1. Rashodi poslovanja*

Rashodi poslovanja u razdoblju od 01.01. do 30.06.2024. godine ostvareni su u iznosu od 4.159.241,81 eura, što je u odnosu na plan 35 %, a u odnosu na isto razdoblje prethodne godine rashodi poslovanja su veći za 605.076,24 eura, odnosno za 17,02 %. U strukturi rashoda poslovanja najveći su materijalni rashodi koji čine 39,90 % rashoda poslovanja, zatim rashodi za zaposlene 35,27 %, ostali rashodi 18,15 %, naknade građanima i kućanstvima 3,08 %, pomoći dane u inozemstvo i unutar općeg proračuna 2,69 %, financijski rashodi 0,71 %, te subvencije 0,16 %.

*2.3.1.1. Rashodi za zaposlene*

Rashodi za zaposlene u polugodišnjem izvještajnom razdoblju ostvareni su u iznosu od 1.467.298,54 eura, u odnosu na izvještajno razdoblje prethodne godine rashodi su veći za 115.009,89 eura ili za 8,50 %. Ovu skupinu rashoda čine rashodi bruto plaća od 1.160.192,09 eura, i to Grad 345.354,82 eura (37 zaposlenih,) od toga na bruto plaće zaposlenih u programu javnih radova 4.508,75 eura (4 zaposlene osobe), te rashodi bruto plaća proračunskih korisnika 814.837,27 eura (97 zaposlenih). Doprinosi na plaće iznose 189.833,97 eura, Grad 55.682,07 eura, (javni radovi 743,95 eura) i proračunski korisnici 134.151,90 eura te ostali rashodi za zaposlene 117.272,48 eura (Grad 39.207,82 eura, proračunski korisnici 78.064,66 eura).

*2.3.1.2. Materijalni rashodi*

U strukturi rashoda poslovanja, materijalni rashodi su najveći i čine 39,90 % rashoda poslovanja. Ostvareni su u iznosu od 1.659.699,91 eura, u usporedbi s istim razdobljem prethodne 2023. godine veći su za 215.709,45 eura ili za 14,94 %. Udio u ukupnim materijalnim rashodima Pučko otvoreno učilište ostvaruje s iznosom od 97.176,84 eura, Gradska knjižnici i čitaonica s 25.385,75 eura, materijalni rashodi u Dječjem vrtiću Radost iznose 188.019,07 eura, Javna vatrogasna postrojba Grada Novska ostvarila je rashode u iznosu os 49.036,50 eura te materijalni rashodi u Gradu Novska iznose 5 eura.

**Struktura materijalnih rashoda za razdoblje od 01.01. do 30.06.2024. godine**

*Naknade troškova zaposlenima* ostvarene su u polugodišnjem izvještajnom razdoblju u iznosu od 108.442,94 eura, što je u usporedbi s istim razdobljem prethodne 2023. godine više za 14.742,80 eura ili za 15,73 %. Ove rashode čine rashodi za službena putovanja, naknade za prijevozne troškove, stručno usavršavanje zaposlenika i ostale naknade troškova zaposlenima Grada u iznosu od 31.689,99 eura i proračunskih korisnika u iznosu od 76.752,95 eura. Povećanje se najvećim dijelom odnosi na povećanje rashoda za službena putovanja i naknade za prijevoz.

*Rashodi za materijal i energiju* realizirani su u polugodišnjem izvještajnom razdoblju 2024. godine u iznosu od 270.367,44 eura. U usporedbi s izvještajnim razdobljem prethodne godine rashodi su manji za 9.563,40 eura ili za 3,42 %. Ove rashode čine rashodi za nabavu uredskog materijala i ostalih materijalnih rashoda 43.994,92 eura (Grad 21.274,56 eura, proračunski korisnici 22.720,36 eura), rashodi za materijal i sirovine 47.572,18 eura i u cijelosti se odnose na rashode proračunskih korisnika, najviše Dječjeg vrtića „Radost“, rashodi za energiju 148.528,98 eura (Grad 114.283,36 eura, proračunski korisnici 34.245,62 eura), rashodi za materijal i dijelove za tekuće i investicijsko održavanje 6.530,91 eura (Grad 3.738,01 eura, proračunski korisnici 2.792,90 eura), rashodi za sitni inventar i auto gume 16.343,20 eura (Grad 9.597,99 eura, proračunski korisnici 6.745,51 eura), rashodi za nabavu službene, radne i zaštitne odjeće i obuće 7.397,25 eura i u cijelosti su rashodi proračunskih korisnika.

*Rashodi za usluge* ostvareni su s iznosom od 1.127.286,72 eura (Grad 1.001.441,65 eura, proračunski korisnici 125.845,07 eura) što je u odnosu na prethodnu godinu više za 228.625,64 eura ili za 25,44 %. Najveći dio rashoda za usluge odnosi se na usluge tekućeg i investicijskog održavanja s iznosom od 758.929,61 eura (Grad 734.659,92 eura, korisnici 24.269,69 eura), a u strukturi tih usluga najveće su usluge programa održavanja objekata i uređaja komunalne infrastrukture s iznosom od 582.812,13 eura (održavanje javnih površina 357.949,64 eura, održavanje nerazvrstanih cesta 103.294,71 eura, održavanje javne rasvjete 37.428,60 eura, zimska služba 26.973,49 eura). Ostale usluge tekućeg i investicijskog održavanja odnose se na usluge tekućeg i investicijskog održavanja prijevoznih sredstava grada 1.522,31 eura, održavanje zgrade gradske vijećnice 6.562,30 eura, održavanje stanova u vlasništvu Grada 10.846,51 euro, održavanje ostalih objekata u vlasništvu grada 97.126,16 eura itd.

*Usluge promidžbe i informiranja* ostvarene su s iznosom od 73.389,55 eura (Grad 68.767,62 eura, proračunski korisnici 4.621,93 eura), što je u odnosu na izvještajno razdoblje prethodne godine više za 26,38 %. Aktivnost *Promicanje Grada u sredstvima javnog informiranja* za rashode promidžbe ostvarena je u iznosu 64.519,92 eura (rashodi obuhvaćaju radijsko praćenje sjednica Gradskog vijeća, radijsko praćenje gradskih manifestacija, emisije pod pokroviteljstvom Grada, *Novljanski vjesnik,* internetski portal, radijske i TV emisije o projektima i programima Grada) itd.

Rashodi za *komunalne usluge* ostvareni su u iznosu od 29.715,74 eura, te su u odnosu na izvještajno razdoblje prethodne godine veći za 5.118,79 eura. Rashodi Grada iznose 24.015,10 eura a obuhvaćaju rashode za opskrbu vodom 7.815,85 eura, iznošenje i odvoz smeća 1.141,51 euro, 12.345,20 eura deratizacija i dezinsekcija, pričuva 1.783,50 eura te ostale komunalne usluge 929,04 eura. Rashodi komunalnih usluga kod proračunskih korisnika iznose 5.700,64 eura.

Rashodi za *zdravstvene i veterinarske usluge* u izvještajnom polugodišnjem razdoblju ostvareni su u iznosu od 18.594,11 eura (Grad 8.982,40 eura, proračunski korisnici 9.611,71 eura) i u usporedbi s istim razdobljem prethodne godine veći su za 2.902,34 eura ili za 18,50 %. Rashodi obuhvaćaju usluge higijeničarske službe, ispitivanje na trihinelu, obvezni zdravstveni pregled zaposlenika itd.

Rashodi za *intelektualne i osobne usluge* ostvareni su u iznosu od 68.179,94 eura (Grad 52.313,56 eura, proračunski korisnici 15.866,38 eura) i u odnosu na isto razdoblje prethodne 2023. godine ostvareni su u manjem iznosu za 44.473,63 eura. Rashodi za intelektualne usluge (Grad) odnose se na usluge odvjetnika i pravnog savjetnika u iznosu od 400,00 eura, usluge ovlaštenog vještaka koje su isplaćene temeljem ugovora o djelu 5.039,60 eura, geodetsko-katastarske usluge 10.606,25 eura, ostale intelektualne usluge eura (projektna dokumentacija, izrada prometnog elaborata, edukacija o zaštiti okoliša i dr.).

Rashodi za *računalne usluge* u polugodišnjem izvještajnom razdoblju iskazani su u iznosu od 37.764,76 eura (Grad 26.610,38 eura, proračunski korisnici 11.154,38 eura) i u odnosu na isto razdoblje prethodne 2023. godine veći su za 14.207,43 eura ili za 60,31 %. Računalne usluge obuhvaćaju rashode održavanja SPI aplikacija, održavanje servera, web stranice Grada itd.

Rashodi za *ostale usluge* ostvareni su u iznosu od 85.213,70 eura (Grad 40.544,19 eura, proračunski korisnici 44.669,51 eura) i u odnosu na izvještajno razdoblje prethodne godine veći su za 12.449,46 eura ili za 17,11 %. U ostale usluge ubrajamo rashode pri registraciji prijevoznih sredstava, objave javnih poziva, akata u službenom glasilu i Narodnim novinama, usluge čišćenja prostora u vlasništvu grada (održavanje domova), naplata 1 % prihoda od poreza i prireza porezu na dohodak, izvješća FINA-e i održavanje certifikata itd.

*Ostali nespomenuti rashodi poslovanja* ostvareni su u izvještajnom razdoblju 2024. godine u iznosu od 153.526,21 eura i u usporedbi s istim razdobljem prethodne godine manji su za 18.172,19 eura ili za 10,58 %. Ovu skupinu rashoda čine naknade članovima predstavničkih i izvršnih tijela (Gradsko vijeće, Vijeće mjesnih odbora i dr.) 27.454,58 eura, premije osiguranja 13.835,36 eura, reprezentacija 31.923,82 eura, članarine 2.258,90 eura, pristojbe i naknade 27.752,31 eura (RTV pristojba 446,04 eura, poticajna naknada za smanjenje količine miješanog komunalnog otpada 25.725,22 eura), troškovi sudskih postupaka 4.607,38 eura te ostali nespomenuti rashodi poslovanja 45.693,86 eura (rashodi protokola, program sjećanja na Domovinski rat, troškovi provizije za uplate od strane građana, i dr.).

*2.3.1.3. Financijski rashodi*

*Financijski rashodi* su realizirani u iznosu od 29.813,18 eura te su u odnosu na isto razdoblje prethodne 2023. godine su manji za 944,56 eura ili za 3,07 %. Rashodi se najvećim dijelom odnose na rashode Grada 29.530,91 euro i nešto rashode proračunskih korisnika 282,27 eura. Rashode Grada u iznosu od 17.970,28 eura čine obračunate interkalarne kamate po iskorištenom dugoročnom tuzemnom kreditu za dogradnju i rekonstrukciju postojeće zgrade hotela Knopp, zatim 5.582,62 eura obračunate redovne kamate po dugoročnom tuzemnom kreditu za kupnju poslovne zgrade, bankarske usluge 5.149,30 eura, zatezne kamate 828,71 euro i dr.

*2.3.1.4. Subvencije*

*Rashodi za subvencije* u izvještajnom razdoblju za 2024. godinu ostvareni su s iznosom od 6.921,65 eura, u usporedbi s istim razdobljem prethodne godine manji su za 20.067,21 eura ili za 74,35 %.

Rashode za tekuće polugodišnje razdoblje čine rashodi subvencije kamatne stope na poduzetničke kredite u iznosu od 6.921,65 eura.

*2.3.1.5. Pomoći dane u inozemstvo i unutar općeg proračuna*

*Rashodi za pomoći dane u inozemstvo i unutar općeg proračuna* ostvareni su u iznosu od 112.195,07 eura, u usporedbi s istim izvještajnim razdobljem 2023. godine veći su za 23.522,20 eura ili za 26,53 %. Navedene rashode čine: sufinanciranje razvoja vodnokomunalne infrastrukture aglomeracije Novska 29.970,35 eura, troškovi kasko osiguranja za autocisternu 757,10 eura, sufinanciranje povećanog zdravstvenog standarda za područje djelovanja Doma zdravlja Kutina, Ispostava Novska 9.735,46 eura, sufinanciranje programa škola s područja Grada Novske 33.987,95 eura, sufinanciranje linijskog prijevoza na području županije 33.180,00 eura, provođenje edukacijskih programa za školsku djecu s područja Grada, tj. turističko-edukativne radionice u iznosu 4.564,21 eura.

*2.3.1.6. Naknade građanima i kućanstvima na temelju osiguranja i druge naknade*

*Naknade građanima i kućanstvima na temelju osiguranja i druge naknade* ostvarene su polugodišnjem izvještajnom razdoblju 2024. godine u iznosu od 128.261,31 eura. U odnosu na isto razdoblje prethodne 2023. godine, rashodi su manji za 12.336,40 eura ili za 8,77 %. U naknade građanima i kućanstvima ubrajamo pomoći po socijalnom programu koje su realizirane u iznosu od 6.562,73 eura, pomoć za novorođeno dijete, tj. *Kolica za novljanskog klinca* 36.556,42 eura, učeničke i studentske stipendije 73.863,00 eura, pomoć umirovljenicima 9.060,00 eura, ostvarivanje prava po posebnim propisima (sufinanciranje grobnog mjesta umrlim hrvatskim braniteljima, plaćanje priključka) 2.219,16 eura.

*2.3.1.7. Ostali rashodi*

*Ostali rashodi* konta skupine 38 ostvareni su u iznosu od 755.052,15 eura. U odnosu na isto izvještajno razdoblje prethodne 2023. godine rashodi su ostvareni u većem iznosu za 284.182,86 eura ili za 60,35 %. Ostali rashodi obuhvaćaju tekuće i kapitalne prijenose neprofitnim organizacijama i naknadu šteta pravnim i fizičkim osobama. Naknade šteta pravnim i fizičkim osobama isplaćena je u iznosu od 144.390,00 eura a odnosi se na isplatu štete koja je nastala uslijed olujnog nevremena u srpnju 2023. godine. Tekuće i kapitalne donacije isplaćena su u iznosu od 610.662,15 eura i to: potpore političkim strankama 3.483,94 eura, program razvoja civilnog društva 89.674,48 eura, sufinanciranje rada Katoličke osnovne škole u Novskoj 28.597,52 eura, aktivnost „Paket za bebe“ 6.721,00 eura, sufinanciranje rada Zajednice sportskih udruga Grada Novske 168.361,33 eura, održavanje sportskih objekata 26.346,65 eura, sufinanciranje rada Vatrogasne zajednice Grada Novske 30.313,54 eura, sufinanciranje rada Razvojne agencije Grada Novske 191.060,91 eura, program poticanja razvoja turizma 53.002,78 eura, itd.

*2.3.2. Rashodi za nabavu nefinancijske imovine*

*Rashodi za nabavu nefinancijske imovine* u izvještajnom razdoblju ostvareni su u iznosu od 1.785.987,39 eura, u odnosu na isto razdoblje prethodne 2023. godine ostvareni su u većem iznosu za 60.458,14 eura ili za 3,50 %.

*2.3.2.1. Rashodi za nabavu neproizvedene dugotrajne imovine*

*Rashodi za nabavu neproizvedene dugotrajne imovine* realizirani su u iznosu od 27.000,00 eura, a odnose se na otkup zemljišta za izgradnju osnovne škole u Bročicama.

*2.3.2.2. Rashodi za nabavu proizvedene dugotrajne imovine*

*Rashodi za nabavu proizvedene dugotrajne imovine* iskazani su u iznosu od 362.367,95 eura, a u odnosu na isto razdoblje prethodne godine manji su za 279.085,68 eura.

*Rashodi za nabavu* *postrojenja i opreme* ostvareni su u iznosu od 102.467,87 eura (Grad 84.508,81 eura, proračunski korisnici 17.959,06 eura). Rashodi za nabavu postrojenja i opreme odnose se na nabavu računala i računalne opreme, nabavu uredskog namještaja i ostale uredske opreme, nabavu opreme za grijanje i hlađenje, nabavu spremnika za odvojeno prikupljanje otpada itd.

Rashodi za nabavu prijevoznih sredstava realizirani su u iznosu od 226.447,53 eura od toga za nabavu bicikala po projektu „Smart revolution Novska“ utrošeno je 17.916,38 eura dok je za nabavu službenog vozila (auto-ljestve) Javne vatrogasne postrojbe Grada Novske utrošeno 208.531,05 eura.

*2.3.2.3. Rashodi za dodatna ulaganja na nefinancijskoj imovini*

Rashodi za dodatna ulaganja na nefinancijskoj imovini u polugodišnjem izvještajnom razdoblju 2024. godine ostvareni su u iznosu od 1.396.619,44 eura što je u odnosu na isto razdoblje prethodne 2023. godine više za 459.179,40 eura ili za 48,98 %. Rashode za dodatna ulaganja na nefinancijskoj imovini Grada čine: izrada projektno-tehničke dokumentacije 7.687,50 eura, dogradnja i rekonstrukcija postojeće zgrade hotela Knopp 698.756,45 eura, konzultantske i geodetske usluge za projekt izgradnje doma za starije u Novskoj 8.671,88 eura, projektna dokumentacija za izgradnju novog dječjeg vrtića 67.136,63 eura, skate park 9.625,00 eura, projektna dokumentacija za izgradnju komunalne infrastrukture u Poduzetničkoj zoni Novska 6.625,00 eura, izgradnja nogostupa Novska-Bročice 270.327,06 eura, projektna dokumentacija za modernizaciju javne rasvjete 30.000,00 eura, završetak radova na pristupnoj prometnici hotela Knopp 65.928,04 eura, projektna dokumentacija za rekonstrukciju nerazvrstane ceste D47-Kričke 32.625,00 eura itd.

**2.4. Račun financiranja prema ekonomskoj klasifikaciji**

2.4.1. Primici od zaduživanja

*2.4.1.1. Primljeni krediti i zajmovi od kreditnih i ostalih financijskih institucija u javnom sektoru*

Ova je podskupina primitaka ostvarena u iznosu od 138.744,00 eura i odnosi se na iskorišteni iznos dugoročnog tuzemnog kredita za rekonstrukciju i dogradnju postojeće zgrade hotela Knopp u izvještajnom polugodišnjem razdoblju 2024. godine

2.4.2. Izdaci za financijsku imovinu i otplate zajmova

*2.4.2.1. Otplata glavnice primljenih kredita i zajmova od kreditnih i ostalih financijskih institucija u javnom sektoru*

Otplata glavnice primljenih kredita od kreditnih institucija u javnom sektoru odnosi se na otplaćenu glavnicu u iznosu od 51.705,48 eura dugoročnog tuzemnog kredita za kupnju poslovne zgrade (bivša zgrada INA-e).

*2.4.2.2. Otplata glavnice primljenih zajmova od drugih razina vlasti*

Ova je skupina izdataka realizirana u iznosu od 61.551,28 eura te se odnosi na podmirenu preostalu obvezu za povrat nedostajućih sredstava namirenja iz Državnog proračuna RH za povrat poreza na dohodak i prireza porezu na dohodak po godišnjim prijavama.

**OBRAZLOŽENJE IZVRŠENJA POSEBNOG DIJELA PRORAČUNA**

**ZA RAZDOBLJE OD 01.01. DO 30.06.2024. GODINE**

1. **Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Za izvršenje programa Upravnog odjela za društvene djelatnosti, pravne poslove i javnu nabavu (u daljnjem tekstu: Upravni odjel) proračunom Grada Novska za 2024. godinu planirana su sredstva u iznosu od 4.845.393,00 eura za ukupno 17 (sedamnaest) različitih programa koji su obuhvaćeni Financijskim planom rashoda Upravnog odjela u 1. polugodištu 2024. godine, a izvršeni su u iznosu od 2.029.171,96 eura ili 41,87  **%** od plana.

*Izvršeni rashodi Upravnog odjela za društvene djelatnosti, pravne poslove i javnu nabavu u razdoblju od 1.01. do 30.06.2024. godine*

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa** | **Naziv programa** | **Plan** | **Izvršenje** | **%** |
| 1. | 1001 | Opće usluge javne uprave | 884.867,00 | 376.848,84 | 42,59 |
| 2. | 1002 | Zdravstvo | 44.000,00 | 9.735,46 | 22,13 |
| 3. | 1003 | Razvoj civilnog društva | 289.100,00 | 89.674,48 | 31,02 |
| 4. | 1004 | Javne potrebe u kulturi | 37.700,00 | 13.869,21 | 36,79 |
| 5. | 1005 | Sufinanciranje obrazovanja | 295.000,00 | 136.448,47 | 46,25 |
| 6. | 1006 | Provedba mjera obiteljske populacijske politike | 141.500,00 | 46.114,96 | 32,59 |
| 7. | 1007 | Socijalna skrb | 189.160,00 | 50.062,73 | 26,47 |
| 8. | 1008 | Razvoj sporta i rekreacije | 327.200,00 | 168.361,33 | 51,46 |
| 9. | 1009 | Manifestacije | 20.000,00 | 0 | 0 |
| 10. | 1010 | Sjećanja na Domovinski rat | 23.000,00 | 18.992,22 | 82,57 |
| 11. | 1012 | Program za djecu i mlade | 14.870,00 | 0,00 | 0,00 |
| 12. | 1037 | SMART REVOLUTION NOVSKA | 33.015,00 | 0,00 | 0,00 |
| 13. | 1015 | Programi u kulturi Pučkog otvorenog učilišta | 237.309,00 | 71.511,58 | 30,68 |
| 14. | 1016 | Programi obrazovanja | 246.827,00 | 128.833,30 | 52,20 |
| 15. | 1017. | Programi knjižnične djelatnosti | 281.987,00 | 122.497,76 | 43,44 |
| 16. | 1018. | Predškolski odgoj | 1.761.123,00 | 792.819,82 | 45,01 |
| 17. | 1019. | Mjesna samouprava | 16.537,00 | 3.401,80 | 20,57 |
|  | **17 programa** | **Ukupno** | **4.845.393,00** | **2.029.171,96** | **41,87** |

* 1. **Program 1001 OPĆE USLUGE JAVNE UPRAVE**

Ovaj Program 1001 OPĆE USLUGE JAVNE UPRAVE u izvještajnom razdoblju izvršen je u iznosu od 376.848,84 eura ili 42,59% od plana i to za sljedeće aktivnosti:

1.1.1. Aktivnost 1001 A100001 Administracija i upravljanje

Aktivnost 1001 A100001 Administracija i upravljanjeu izvještajnom razdoblju izvršena je u iznosu od 285.194,88 ili 42,72% od plana.

Aktivnost se odnosi na plaće i doprinose na plaće za redovan rad 9 stalno zaposlenih službenika (4 VSS, 5 SSS) koji su u izvještajnom razdoblju provodili redovne programe odjela, kao i poslove na posebnim programima financiranim iz vanjskih izvora, na plaće i doprinose na plaće 5 stalno zaposlenih namještenika (2 domara i 3 spremačice) koji rade na poslovima održavanja čistoće i redovnog održavanja zgrade gradske vijećnice za sve korisnike, od kojih su dva namještenika na dugotrajnom bolovanju te za naknadu za rad dužnosnika, gradonačelnice Grada Novske i njezinog zamjenika. Od 1. ožujka 2023. godine, sporazumnim raskidom službe prestala je služba višem stručnom suradniku za informatičke poslove te se broj službenika u Upravnom odjelu smanjio na 8 službenika.

Rashodi se odnose i na troškove redovnog poslovanja – naknada za prijevoz zaposlenika, službenih putovanja, stručnog usavršavanja zaposlenika, nabave zaštitne odjeće i obuće, goriva, materijala i dijelova za redovno održavanje, materijala i sredstava za čišćenje, sitnog inventara, tonera, uredskog papira i drugih uredskih potrepština, stručne literature i časopisa, knjiga, cvijeća i svijeća, nabavu usluga telefona i interneta, nabava i održavanje računala i računalne opreme, održavanje internetske stranice, održavanje nadzorne kamere na lokaciji „Trokut“, intelektualnih usluga, tiskarskih i grafičkih usluga te objave oglasa, usluge tekućeg i investicijskog održavanja prijevoznih sredstava, zgrade i inventara, troškova reprezentacije (poslovnih ručkova, poklona i redovne reprezentacije), osiguranja zaposlenika, troškova sudskih postupaka i upravnih sporova, zdravstvenih usluga i usluga sistematskog pregleda zaposlenika, podmirenje dugovanja vjerovnicima za primljenu ošasnu imovinu, zateznih kamata, nabave knjiga te ostalih nespomenutih rashoda poslovanja.

*1.1.2. Aktivnost 1001 A100002 Zaštita prava nacionalnih manjina*

Aktivnost 1001 A100002 Zaštita prava nacionalnih manjina izvršena je u iznosu od 1.250 eura ili 50% od plana i to za naknade članovima Vijeća srpske nacionalne manjine koje broji 15 članova. Naknade članovima isplaćuju se u pojedinačnim iznosima od 9,29 eura neto predsjedniku, 7,96 eura neto zamjeniku predsjednika te 6,64 eura neto članovima, te pripadajućim porezima, sve u skladu s Pravilnikom o naknadi troškova i nagradi za rad članovima vijeća i predstavnicima nacionalnih manjina te Odlukom o određivanju nagrade za rad članovima Vijeća srpske nacionalne manjine Grada Novske. Sredstva su isplaćena i za programsko djelovanje vijeća u polugodišnjem iznosu od 350,00 eura.

*1.1.3. Aktivnost 1001 A100003 Savjet mladih*

Aktivnost 1001 A100003 Savjet mladih nema izvršenja jer Savjet mladih Grada Novske koji djeluje u mandatu 2021-2024 u izvještajnom razdoblju za svoje aktivnosti nije trošio sredstva.

*1.1.4. Aktivnost 1001 A100004 Rad predstavničkog tijela, povjerenstava i odbora*

Aktivnost 1001 A100004 Rad predstavničkog tijela, povjerenstava i odbora izvršena je u iznosu od 22.400,10 ili 45,71 % od plana. Sredstva su utrošena za naknade za rad predsjednika, potpredsjednika i vijećnika Gradskog vijeća Grada Novske, za naknade za rad članovima povjerenstava i odbora Gradskog vijeća, te za naknade za rad predsjednika mjesnih odbora.

Obveza isplate naknada za rad u predstavničkom tijelu propisana je Zakonom o lokalnoj i područnoj (regionalnoj) samoupravi. Visina naknade za rad članova predstavničkog tijela i radnih tijela propisana je Odlukom o visini i kriterijima za isplatu naknade vijećnicima Gradskog vijeća i radnih tijela. Visina naknade za rad predsjednika Gradskog vijeća utvrđena je u neto iznosu od 165,90 eura, visina naknade za rad potpredsjednika Gradskog vijeća i gradskih vijećnika propisana je u neto iznosu od 106,18 eura koje se isplaćuju svaki mjesec. Za ovu namjenu osiguran je iznos od 32.000,00 eura, a utrošeno je 14.958,40 eura ili 46,75%.

Naknada za rad u radnim tijelima Gradskog vijeća utvrđena je u neto iznosu od 22,56 eura po svakoj održanoj sjednici. Za obračun i isplatu navedenih naknada planiran je iznos od 6.000,00 eura, a utrošen u iznosu od 2.795,70 eura ili 46,60%.

Mjesečna naknada za rad predsjednika Vijeća mjesnih odbora na području Grada, odlukom je određena u mjesečnom neto iznosu od 31,85 eura, a sredstva su planirana u iznosu od 11.000,00 eura, a u izvještajnom razdoblju utrošena u iznosu od 4.646,00 eura ili 42,24%.

*1.1.5. Aktivnost A100005 Intervencijski programi i zalihe*

Aktivnost A100005 Intervencijski programi i zalihe u izvještajnom razdoblju nema financijskog izvršenja. Sredstva nisu trošena obzirom da za tim nije postojala potreba.

*1.1.6. Aktivnost 1001 A100006 Promicanje Grada u sredstvima javnog informiranja*

Aktivnost 1001 A100006 Promicanje Grada u sredstvima javnog informiranja izvršena je u iznosu od 64.519,92 eura ili 42,97 % od plana, a sredstva su utrošena na promicanje Grada Novske u televizijskim, radijskim i drugim sredstvima javnog informiranja.

Za radijsko promicanje Grada Novske na lokalnom i županijskom radiju utrošen je iznos od 43.582,50 eura. Radijsko praćenje i promicanje grada uključuje radijske prijenose sjednica Gradskog vijeća Grada Novske, u dijelu sjednice koji se odnosi na aktualni sat, reprize sjednica u drugom terminu, izravne prijenose svečanih sjednica Gradskog vijeća, radio emisije o programima i projektima grada, uključujući i gradske manifestacije, objavu priopćenja i obavijesti iz gradske uprave, objavu natječaja, objavu čestitki povodom važnih datuma, najavu svih događanja u gradu s posebnim naglaskom na programe i projekte grada korisne građanima te stvaranje i dostavljanje fotodokumentacije o svim društvenim, gospodarskim i kulturnim događanjima na području grada Novske.

Za televizijsko promicanje Grada utrošen je iznos od 4.999,99 eura ili 50% od plana koji se odnosi na snimanje razgovora u obliku intervjua, snimanje reportaža, priloga te nazočnost televizijske ekipe NET-a na sjednicama Gradskog vijeća, sastancima i događanjima od važnosti za grad i aktivnosti korisnika proračuna tijekom godine.

U izvještajnom razdoblju nije bilo tematskih medijskih kampanja na portalu Facebook. Za promicanje Grada Novske na internetskom portalu „Gradonačelnik hr.“ utrošeno je 1.249,98 eura ili 50%, za nabavu „Novljanskog vjesnika“ utrošeno je 7.627,50 eura ili 59,59%, za promicanje Grada Novske u reportažama lista „Večernji list“ – Regionalna raznolikost (Lokalno.hr) utrošen je iznos od 1.659,96 eura ili 49,55%., a za Medijsku promociju Grada Novske u putnom časopisu Croatia Airlinesa utrošen je iznos od 5.400,00 eura, za objavu u proljetnom izdanju časopisa na temu razvoja gaming industrije u Novskoj.

*1.1.7. Aktivnost 1001 A100007 Potpore političkim strankama*

Aktivnost 1001 A100007 Potpore političkim strankama izvršen je u iznosu od 3.483,94 eura ili 50,00% od plana.

Obveza isplate donacija političkim strankama koje participiraju u radu predstavničkog tijela utvrđena je Zakonom o financiranju političkih aktivnosti i izborne promidžbe. Temeljem navedenog zakona, Gradsko vijeće Grada Novske svake izborne godine donosi Odluku o raspodjeli sredstava za rad političkih stranaka zastupljenih u Gradskom vijeću Grada Novske. Za navedene rashode planiran je iznos od 6.968,00 eura. Dio sredstava za rad političkih stranaka osiguravaju se u Proračunu Grada Novske, a pravo na sudjelovanje u njihovoj raspodjeli imaju političke stranke čiji je najmanje jedan kandidat izabran za vijećnika Gradskog vijeća Grada Novske. Sredstva osigurana u Proračunu Grada Novske za financiranje političkih stranaka raspoređuju se na način da se utvrdi jednaki iznos koji pripada političkoj stranci 464,53 eura za svakog vijećnika u Gradskom vijeću, a potom se dodjeljuju sredstva razmjerno broju njezinih vijećnika u trenutku konstituiranja Gradskog vijeća. Niti jedan spol u ovom vijećničkom mandatu nije podzastupljeni spol u Gradskom vijeću Grada Novske, tako da za gradske vijećnice političke stranke nemaju pravo na poseban dodatak s tog osnova, te se za svakog od 15 vijećnika političkim strankama isplaćuje naknada u iznosu od 464,53 eura mjesečno.

**1.2. Program 1002 ZDRAVSTVO**

Program 1002 ZDRAVSTVO izvršen je u iznosu od 9.735,46 eura ili 22,13% od plana.

Program obuhvaća sljedeći projekt:

*1.2.1. Tekući projekt 1002 T100001 Povećani zdravstveni standard*

Sredstva za Tekući projekt 1002 T100001 Povećani zdravstveni standardutrošena su za sufinanciranje povećanog zdravstvenog standarda za područje djelovanja Doma zdravlja Kutina, Ispostava Novska – povremeni rad specijalističke ortopedske ordinacije u Novskoj u kojoj radi ortoped Opće bolnice „Dr. Ivo Pedišić ,u skladu sa zaključenim ugovorom za 2024. godinu, te za sufinanciranje plaća i naknada za rad pedijatrijske ordinacije u Novskoj u kojoj nema stalno zaposlenog pedijatra, već je rad ordinacije organiziran na način da se više pedijatara zaposlenih u drugim zdravstvenim ustanovama tijekom tjedna izmjenjuju u ordinaciji prema unaprijed utvrđenom rasporedu, a Dom zdravlja Sisačko-moslavačke županije plaća ih temeljem ugovora o djelu ili im plaća prekovremene sate za rad u ordinaciji. Isplate iz Gradskog proračuna temelje se na zaključenom ugovoru s Domom zdravlja SMŽ za 2024 godinu.

* 1. **Program 1003 RAZVOJ CIVILNOG DRUŠTVA**

Program 1003 RAZVOJ CIVILNOG DRUŠTVA izvršen je u iznosu od 89.674,48 eura ili 31,02 % od plana.

Financiranje udruga i drugih organizacija civilnog društva u prvoj polovici 2024. godine provodilo se temeljem Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te Pravilnika o financiranju programa i projekata od interesa za opće dobro koje provode udruge na području Grada Novske.

U izvještajnom razdoblju provedeni su sljedeći javni pozivi:

* Javni poziv za predlaganje programa i projekata za zadovoljenje javnih potreba koje će na području Grada Novske provoditi udruge u 2024. godini,
* Javni poziv za podnošenje prijava za sufinanciranje režijskih troškova udrugama koje su korisnici poslovnih prostora u vlasništvu Grada Novske.

Javni poziv za predlaganje programa i projekata za zadovoljenje javnih potreba koje će na području Grada Novske provoditi udruge u 2024. godini objavljen je dana 31. siječnja 2024. godine, za sljedeća područja financiranja:

* obnova i uređenje sakralnih objekata,
* djelovanje udruga iz Domovinskog rata,
* djelovanje udruga za djecu i mladež,
* djelovanje humanitarnih, socijalnih i zdravstvenih udruga te
* djelovanje ostalih udruga.

Za područja Javnog poziva „Obnova i uređenje sakralnih objekata“, „Djelovanja udruga za djecu i mladež“, „Djelovanje humanitarnih, socijalnih i zdravstvenih udruga“, „Djelovanja udruga iz Domovinskog rata“ i „Djelovanje ostalih udruga“ ukupno je dodijeljeno 26 pojedinačnih potpora za projekte i programe udruga i drugih organizacija civilnog društva s kojima su zaključeni ugovori o financiranju programa i projekata za 2024. godinu. Program obuhvaća sljedeće aktivnosti i projekte:

* + 1. *Kapitalni projekt 1003 K100001 Investicijski projekti vjerskih zajednica (obnova i uređenje sakralnih objekata)*

Kapitalni projekt 1003 K100001 Investicijski projekti vjerskih zajednica u izvještajnom razdoblju izvršen je u iznosu od 17.500,00 eura ili 12,50 % od plana, a ukupna sredstva u iznosu od 40.000,00 eura na Javnom pozivu ostvarile su 3 vjerske zajednice za 3 projekata, i to:

|  |  |  |  |
| --- | --- | --- | --- |
| **Redni broj** | **Naziv** | **Naziv projekta** | **Dodijeljeni iznos** |
| 1. | Župa sv. Luke ev. Novska | Rekonstrukcija i obnova župne crkve sv. Luke ev. Novska | **10.000,00** |
| 2. | Župa sv. Tome Apostola Rajić | Obnova i sanacija fasade na župnoj crkvi u Rajiću | **15.000,00** |
| 3. | Župa bl. Alojzija Stepinca Novska | Radovi na uređenju unutrašnjosti Župne crkve blaženog Alojzija Stepinca u Novskoj | **15.000,00** |

* + 1. *Tekući projekt 1003 T100001 Udruge mladeži i djece*

Tekući projekt 1003 T100001 *Udruge mladeži i djece* u izvještajnom razdoblju izvršen je u iznosu od 12.200,00 eura ili 61,00 % od plana, a ukupna sredstva u iznosu od 20.000,00 eura na Javnom pozivu ostvarilo je 9 udruga za 9 projekata, i to:

|  |  |  |  |
| --- | --- | --- | --- |
| **Redni broj** | **Naziv udruge** | **Naziv projekta** | **Dodijeljeni iznos** |
| 1. | Novljanske mažoretkinje | Mažoret sport i ja | **2.400,00** |
| 2. | Odred izviđača „Zelena patrola“ Rajić | Međunarodni izviđački kamp „DUPIN“ 2024. | **2.950,00** |
| 3. | Udruga mladih Novska | SpRETNI MLADI vol. 2 | **5.500,00** |
| 4. | Športska udruga – Atletski klub „JAK“ Jasenovac | Rad atletske škole u Novskoj | **500,00** |
| 5. | Društvo naša djeca „Osmijeh“ Rajić | Korak po korak od tradicije do suvremenih tehnologija | **1.100,00** |
| 6. | Udruga roditelja djece i osoba s invaliditetom „Sunca Novske“ | Psihosocijalna podrška roditeljima djece s invaliditetom u nošenju s svakodnevnim izazovima u odgoju djece s invaliditetom i podrška djeci s invaliditetom u održavanju i poboljšanju fizičkog zdravlja kroz tjelesne aktivnosti uz nadzor stručne osobe | **4.300,00** |
| 7. | Taekwondo klub „Ogrc“ Novska | 18. Memorijalni turnir „Bljesak 1995.“ | **1.800,00** |
| 8. | Kulturno-umjetničko društva „Paklenica“ Paklenica | Svi za smotru folklora! | **250,00** |
| 9. | Udruga za aktivnosti i terapije s pomoću konja-Silver | Mali jahači velikog srca! | **1.200,00** |

* + 1. *Tekući projekt 1003 T100002 Humanitarne, socijalne i zdravstvene udruge*

Tekući projekt 1003 T100002 *Humanitarne, socijalne i zdravstvene udruge* nije izvršavan u prvom polugodištu i bit će realiziran u drugom polugodištu.

* + 1. *Tekući projekt 1003 T100003 Tehnička kultura*

Tekući projekt 1003 T100003 *Tehnička kultura*u izvještajnom razdoblju izvršen je u iznosu od 3.000,00 eura ili 100,00 % od plana, temeljem aktivnosti Gradske zajednice tehničke kulture Novska koja je raspisala Javni poziv za financiranje javnih potreba u tehničkoj kulturi na području Grada Novske u 2024. godini dana 1. ožujka 2024. godine. Zajednica je provela postupak dodjele sredstava sukladno Pravilniku Gradske zajednice tehničke kulture Novska o financiranju programa i projekata od interesa za opće dobro koje provode udruge tehničke kulture te dodijelila dvije donacije za financiranje projekata za redovan rad Radio kluba Novska i Informatičkog kluba Novska u ukupnom iznosu od 2.800,00 eura , a sredstva u iznosu od 200,00 eura isplaćena su Gradskoj zajednici tehničke kulture Novska za sufinanciranje njihova rada.

* + 1. *Tekući projekt 1003 T100004 Udruge iz Domovinskog rata*

Tekući projekt 1003 T100004 *Udruge iz Domovinskog rata* u izvještajnom razdoblju izvršen je u iznosu od 23.700,00 eura ili 61,08 % od plana, a ukupna sredstva u iznosu od 38.000,00 eura na Javnom pozivu ostvarilo je 7 udruga za 8 projekata, i to:

|  |  |  |  |
| --- | --- | --- | --- |
| **Redni broj** | **Naziv udruge** | **Naziv projekta** | **Dodijeljeni iznos** |
| 1. | Gradski ogranak Udruge hrvatskih dragovoljaca Domovinskog rata Grada Novske | Promicanje vrijednosti Domovinskog rata prema planu i programu udruge u 2024. godini | **2.000,00** |
| 2. | Hrvatski časnički zbor grada Novske, općina Jasenovac i Lipovljani | Provođenje plana i programa Udruge HČZ Novska u 2024. godini | **1.000,00** |
| 3. | Udruga hrvatskih branitelja Domovinskog rata policije Sisačko - moslavačke županije Podružnica Novska | Obilježavanje Dana policije i pogibije hrvatskih branitelja, policajaca Policijske postaje Novska 2024. | **1.000,00** |
| 4. | Udruga hrvatskih vojnih invalida Domovinskog rata Novska | Redovan rad Udruge prema planu i programu u 2024.g. | **2.900,00** |
| 5. | Udruga hrvatskih vojnih invalida Domovinskog rata Novska | Institucionalna potpora HVIDR-i i drugim udrugama iz Domovinskog rata (UUHBDR, GO UHDDR, HČZ, UHBDRP SMŽ PODR. NOVSKA) | **28.000,00** |
| 6. | Udruga udovica hrvatskih branitelja iz Domovinskog rata Republike Hrvatske - Novska | Sjećanje na Domovinski rat "Ne zaboravljamo ih - s nama su" | **1.800,00** |
| 7. | Udruga specijalne jedinice policije iz Domovinskog rata "RIS" Kutina - Podružnica Novska | Redovan rad Udruge i obilježavanje obljetnica značajnih događanja iz Domovinskog rata | **1.000,00** |
| 8. | Udruga ratnih veterana 1. gardijske brigade „Tigrovi“ | Čuvanje digniteta Udruge ratnih veterana 1. gardijske brigade „Tigrovi“ | **300,00** |

* + 1. *Tekući projekt 1003 T100005 Sufinanciranje rada ostalih udruga*

Ovaj tekući projekt u izvještajnom razdoblju izvršen je u iznosu od 8.274,52 eura ili 25,23 % od plana.

Ukupna sredstva u iznosu od 7.550,00 eura na Javnom pozivu ostvarilo je 6 udruga za 6 projekata. U izvještajnom razdoblju izvršen je iznos od 2.500,00 eura ili 31,25 % od plana.

|  |  |  |  |
| --- | --- | --- | --- |
| **Redni broj** | **Naziv udruge** | **Naziv projekta** | **Dodijeljeni iznos** |
| 1. | Pčelarska udruga "Metvica" Novska | Redovan rad Pčelarske udruge „Metvica“ Novska | **800,00** |
| 2. | Športski klub uzgajivača golubova listonoša "Novska - 2009" | Natjecanje golubova listonoša | **1.500,00** |
| 3. | Moto-klub „Škorpion“ Novska | Obilježavanje Vukovarske tragedije | **750,00** |
| 4. | Planinarsko društvo „Zmajevac“ Novska | Planinarenje dostupno svima 2024. | **1.900,00** |
| 5. | Razvojna organizacija zaštite potrošača | Trošilica info | **100,00** |
| 6. | Novljansko akademsko društvo | Konferencija „Aktualni trenutak i perspektive obrazovanja u Novskoj“ | **2.500,00** |

Javni poziv za podnošenje prijava za sufinanciranje režijskih troškova udrugama koje su korisnici poslovnih prostora u vlasništvu Grada Novske

Javni poziv objavljen je dana 2. veljače 2024. godine. Za sufinanciranje režijskih troškova udrugama koje su korisnici poslovnih prostora u vlasništvu Grada Novske ukupna sredstva u iznosu od 15.936,18 eura ostvarile su 4 udruge. U izvještajnom razdoblju izvršen je iznos od 5.774,52 eura ili 28,87 % od plana.

|  |  |  |  |
| --- | --- | --- | --- |
| **Redni broj** | **Naziv udruge** | **Naziv projekta** | **Dodijeljeni iznos** |
| 1. | Udruga žena „Iskra“ Novska | Sufinanciranje režijskih troškova za 2024. godinu | **1.200,00** |
| 2. | Odred izviđača „Zelena patrola“ Rajić | Sufinanciranje režijskih troškova za 2024. godinu | **3.030,00** |
| 3. | Udruga mladih Novska | Sufinanciranje režijskih troškova za 2024. godinu | **6.119,04** |
| 4. | Atletski klub „Novljanska grupa atletičara“ Novska | Sufinanciranje režijskih troškova za 2024. godinu | **5.587,14** |

U okviru ovog tekućeg projekta osigurana su sredstva za dodjelu tekućih donacija kojima, sukladno Uredbi, raspolaže gradonačelnica i sredstva za dodjelu kapitalnih donacija. Ovaj dio financijski nije izvršavan u prvom polugodištu.

* + 1. *Tekući projekt 1003 T100006 Sufinanciranje rada Crvenog križa*

Tekući projekt 1003 T100006 *Sufinanciranje rada Crvenog križa*u izvještajnom razdoblju izvršen je u iznosu od 24.999,96 eura ili 50,00 % od plana.

Sredstva su utrošena na redovni rad Gradskog društva Crvenog križa Novska (za financiranje plaća zaposlenika, za materijalne troškove) i za provođenje programa logopedske rehabilitacije i ostale programe koje je Gradsko društvo Crvenog križa Novska u izvještajnom razdoblju provodilo u skladu sa svojim programom rada i financijskim planom za 2024. godinu.

* 1. **Program 1004 JAVNE POTREBE U KULTURI**

Program 1004 JAVNE POTREBE U KULTURI izvršen je u iznosu od 13.869,21 eura ili 36,79 % od plana.

* + 1. *Tekući projekt 1004 T100001 Sufinanciranje programa i projekata u kulturi*

Tekući projekt 1004 T100001 Sufinanciranje programa i projekata u kulturi izvršen je u iznosu od 13.869,21 eura ili 36,79 % od plana.

Javni poziv za predlaganje programa javnih potreba u kulturi Grada Novske za 2024. godinu objavljen je dana 28. rujna 2023. godine. Za sufinanciranje programa i projekata u kulturi ukupna sredstva u iznosu od 19.900,00 eura ostvarilo je 12 udruga. U izvještajnom razdoblju izvršen je iznos od 13.100,00 eura ili 65,83 % od plana.

|  |  |  |  |
| --- | --- | --- | --- |
| **Redni broj** | **Naziv udruge** | **Naziv projekta** | **Dodijeljeni iznos** |
| 1. | Hrvatsko filatelističko - numizmatičko društvo „Novska '94“ | Organizacija filatelističkih izložbi i izlaganje na izložbama drugih organizatora | **400,00** |
| 2. | Kulturno - umjetničko društvo "Javor" Jazavica - Voćarica - Roždanik | Redovna djelatnost | **1.500,00** |
| 3. | Kulturno - umjetničko društvo "Kolo" Stari Grabovac | Redovna djelatnost | **2.000,00** |
| 4. | Kulturno umjetničko društvo "Šubić" Novska | Otkup zavičajnih nošnji novljanskog područja | **1.100,00** |
| 5. | Kulturno umjetničko društvo "Šubić" Novska | Redovan rad KUD-a „Šubić“ u očuvanju i prezentaciji kulturne baštine novljanskog područja | **5.000,00** |
| 6. | Novljansko akademsko društvo Novska | Redovan rad Novljanskog akademskog društva - promocija i razvoj kulturnih djelatnosti i drugih djelatnosti na području Grada Novske | **1.000,00** |
| 7. | Ogranak Matice hrvatske u Novskoj | Franjo Horvat: Kroz sedam stoljeća novljanske prošlosti | **1.000,00** |
| 8. | Udruga žena "Iskra" Novska | Očuvanje i prenošenje znanja o rukotvorinama novljanskog kraja-tradicijska baština | **600,00** |
| 9. | Društvo hrvatskih književnika | Redovni rad Ogranka Sisačko-moslavačke županije | **800,00** |
| 10. | Povijesna postrojba Gradiške pukovnije Novska | Opremanje Povijesne postrojbe Gradiške pukovnije | **1.700,00** |
| 11. | Društvo „Terra banalis“ | Ruta drvene arhitekture Središnje Hrvatske | **4.000,00** |
| 12. | Kulturno-umjetničko društvo “Paklenica” Paklenica | 10. obljetnica rada KUD-a Paklenica | **800,00** |

U okviru ovog tekućeg projekta osigurana su i sredstva u iznosu od 10.000,00 eura za arheološka istraživanja na lokaciji Subocki Grad – Gradina koja su u izvještajnom razdoblju utrošena u iznosu od 769,21 eura ili 7,69 % od plana. Provedena je 4. faza arheoloških istraživačkih radova koji su provedeni u suradnji s Arheološkim muzejom u Zagrebu, pod vodstvom muzejskog savjetnika dr.sc. Ivana Drnića i muzejske savjetnice Maje Bunčić. Rješenje o odobrenju izvođenja arheoloških istraživanja te nadzor nad radovima provodio je nadležni Konzervatorski odjel u Sisku. U ovoj 4. kampanji pronađeni su nalazi iz različitih povijesnih razdoblja te se očekuje njihova stručna analiza, interpretacija, konzervacija i javno izlaganje.

U okviru ovog tekućeg projekta osigurana su i sredstva za stručno ispitivanje, analizu i konzervaciju nalaza pronađenih u provedenom arheološkom istraživanju u Crkvi sv. Luke u Novskoj tijekom 2018. godine, a koju Grad provodi u suradnji s Institutom za arheologiju u Zagrebu temeljem zaključenog ugovora. Sredstva će biti utrošena u drugom polugodištu 2024. godine, nakon izvođenja svih radova.

* 1. **Program 1005 SUFINANCIRANJE OBRAZOVANJA**

Program 1005 SUFINANCIRANJE OBRAZOVANJA izvršen je u iznosu od 136.448,47 eura ili 46,25% od plana za sljedeće aktivnosti:

* + 1. *Aktivnost 1005 A100001 Studentske stipendije*

Aktivnost 1005 A100001 *Studentske stipendije* u izvještajnom razdoblju izvršena je u iznosu od 39.033,00 eura ili 43,37 % od plana.

U izvještajnom razdoblju pravo na studentsku stipendiju ostvarivalo je 75 studenata:

* 9 studenata koji se obrazuju za deficitarna zanimanja primalo je stipendiju u iznosu od 130,00 eura,
* 2 studenta koji se obrazuju za zdravstvena zanimanja primalo je stipendiju u iznosu od 200,00 eura,
* 8 studenata iz obitelji u kojoj živi još dvoje ili više djece do 18. godine života i djece koja se nalaze na redovnom školovanju u srednjoj školi ili visokom učilištu primalo je stipendiju u iznosu od 106,00 eura
* 56 studenata primalo je stipendiju u iznosu od 75,00 eura mjesečno.
  + 1. *Aktivnost 1005 A100002 Učeničke stipendije*

Aktivnost 1005 A100002 *Učeničke stipendije*izvršena je u iznosuod 34.830,00 eura ili 50,48 % od plana. Pravo na učeničku stipendiju u mjesečnom iznosu od 43,00 eura ostvarivalo je 135 učenika.

* + 1. *Aktivnost 1005 A100003 Sufinanciranje programa škola s područja Grada Novske*

Aktivnost 1005 A100003 *Sufinanciranje programa škola s područja Grada Novske* izvršena je u iznosu od 62.585,47 eura ili 46,02 %.

Sredstva su utrošena za projekt produženogboravka produženog boravka u Osnovnoj školi Novska u iznosu od 10.532,14 eura, za projekt produženog boravka učenika u Katoličkoj osnovnoj školi u iznosu od 28.597,52 eura, za redovan rad, natjecanja i druge izvannastavne aktivnosti Glazbene škola Novska u iznosu od 5.925,16 eura te za troškove organizacije maturalne zabave i asfaltiranje prilaznih staza u Srednja škola Novska u iznosu od 17.530,65 eura.

**1.6. Program 1006 PROVEDBA MJERA OBITELJSKE POPULACIJSKE POLITIKE**

Program 1006 PROVEDBA MJERA OBITELJSKE POPULACIJSKE POLITIKE izvršen je u iznosu od 46.114,96 eura ili 32,59% i to za sljedeće aktivnosti:

*1.6.1. Aktivnost 1006 A100001 Kolica za novljanskog klinca*

Aktivnost 1006 A100001 u izvještajnom razdoblju izvršena je u iznosu od 36.556,42 ili 31,71 % od plana, a odnosi se na isplate financijske potpore roditeljima novorođene djece s prebivalištem na području Grada Novske temeljem Odluke o novčanim i drugim roditeljskim potporama za novorođeno dijete na području Grada Novske koju je 29. veljače 2024. godine donijelo Gradsko vijeće Grada Novske, a koja se primjenjuje na svu djecu rođenu od 1. siječnja 2024. godine.

Odlukom su utvrđene slijedeće vrste potpora:

* Pravo na novčanu potporu za novorođeno dijete – „Kolica za novljanskog klinca“ i
* Pravo na potporu u naravi – „Novljanski paket za bebe“.

Novčana potpora iznosi:

* 1.000,00 eura za prvo dijete u obitelji, isplaćuje se jednokratno,
* 2.000,00 eura za drugo dijete, isplaćuje se u dva jednaka obroka, prva isplata u iznosu od 1.000,00 eura izvršava se nakon pravomoćnosti rješenja, a druga isplata u iznosu od 1.000,00 eura u drugoj kalendarskoj godini, nakon što podnositelj zahtjeva za sebe i dijete u mjesecu rođenja djeteta dostavi potvrde o prebivalištu,
* 10.000,00 eura za treće i svako sljedeće dijete, isplaćuje se u jednakim godišnjim obrocima tijekom sedam kalendarskih godina (po 1.428,57 eura), prva isplata izvršava se nakon pravomoćnosti rješenja, a ostale isplate jednom godišnje, nakon što podnositelj zahtjeva za sebe i dijete u mjesecu rođenja djeteta dostavi potvrde o prebivalištu.

O pravu na dodjelu potpora odlučuje Upravni odjel za društvene djelatnosti, pravne poslove i javnu nabavu rješenjem, sukladno Zakonu o općem upravnom postupku i navedenoj Odluci.

„Novljanski paket za bebe“ sadrži najnužnije higijenske, odjevne i ostale potrepštine za novorođeno dijete koji se uručuje u prigodnoj kartonskoj kutiji, u pojedinačnoj vrijednosti paketa oko 150,00 eura.

Od 2003. godine, na mjesečnoj razini pratio se broj novorođene djece, prema podacima o prijavama prebivališta Policijske postaje Novska.

Od 4. veljače 2023. godine, stupanjem na snagu Zakona o prestanku važenja Zakona o matičnom broju, Policijska postaja Novska više nije u mogućnosti dostavljati spomenute podatke.

Stoga se podaci od 2023. godine bilježe prema broju primljenih zahtjeva i odobrenih prava na potpore, dok podatak o ukupnom broju prijavljene djece nije dostupan.

U izvještajnom razdoblju, zahtjev za ostvarivanje prava na potporu podnesen je za 43 djece, usvojen je za 41 dijete, dok su zahtjevi za 2 djece odbijeni (radi neispunjenja uvjeta prebivališta, odnosno boravišta na području Grada Novske).

*Pregled broja novorođene djece na području Grada Novske u razdoblju od 2003.- 2024. godine*

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | Besplatni dječji dječji vozićci, preuzmite besplatne isječke, besplatne  isječke - Ostalo | | | SIJEČANJ | VELJAČA | OŽUJAK | TRAVANJ | SVIBANJ | LIPANJ | **UKUPNO  1. - 6. mj.** | SRPANJ | KOLOVOZ | RUJAN | LISTOPAD | STUDENI | PROSINAC | **UKUPNO 7. - 12. mj.** | **UKUPNO 1. - 12. mj.** |
|  |
| **2003.** |  | 35 |  | 14 | 11 | 9 | **69** | 13 | 12 | 13 | 18 | 9 | 13 | **78** | **147** |  |
| **2004.** | 14 | 12 | 14 | 7 | 10 | 11 | **68** | 20 | 11 | 13 | 11 | 6 | 13 | **74** | **142** |  |
| **2005.** | 9 | 13 | 9 | 11 | 11 | 15 | **68** | 12 | 13 | 7 | 16 | 13 | 8 | **69** | **137** |  |
| **2006.** | 18 | 17 | 13 | 21 | 19 | 8 | **96** | 17 | 9 | 14 | 4 | 16 | 10 | **70** | **166** |  |
| **2007.** | 12 | 9 | 8 | 15 | 9 | 14 | **67** | 13 | 10 | 13 | 17 | 12 | 14 | **79** | **146** |  |
| **2008.** | 17 | 8 | 17 | 17 | 14 | 6 | **79** | 11 | 15 | 27 | 12 | 18 | 14 | **97** | **176** |  |
| **2009.** | 13 | 20 | 11 | 12 | 11 | 17 | **84** | 19 | 17 | 14 | 14 | 15 | 14 | **93** | **177** |  |
| **2010.** | 11 | 10 | 11 | 13 | 16 | 14 | **75** | 17 | 16 | 25 | 20 | 20 | 17 | **115** | **190** |  |
| **2011.** | 15 | 20 | 21 | 17 | 18 | 14 | **105** | 21 | 20 | 14 | 26 | 20 | 22 | **123** | **228** |  |
| **2012.** | 11 | 32 | 18 | 17 | 19 | 18 | **115** | 17 | 21 | 12 | 14 | 26 | 11 | **101** | **216** |  |
| **2013.** | 11 | 6 | 6 | 12 | 4 | 5 | **44** | 13 | 13 | 7 | 13 | 8 | 9 | **63** | **107** |  |
| **2014.** | 11 | 5 | 16 | 23 | 11 | 7 | **73** | 15 | 15 | 13 | 8 | 12 | 10 | **73** | **146** |  |
| **2015.** | 11 | 14 | 10 | 11 | 7 | 9 | **62** | 16 | 11 | 9 | 12 | 7 | 13 | **67** | **129** |  |
| **2016.** | 6 | 10 | 9. | 8 | 12 | 4 | **49** | 13 | 12 | 13 | 15 | 7 | 15 | **75** | **124** |  |
| **2017.** | 12 | 3 | 11 | 7 | 10 | 14 | **57** | 11 | 12 | 5 | 13 | 12 | 11 | **64** | **121** |  |
| **2018.** | 14 | 7 | 12 | 8 | 7 | 10 | **58** | 9 | 14 | 14 | 7 | 12 | 10 | **66** | **124** |  |
| **2019.** | 9 | 11 | 11 | 13 | 8 | 12 | **64** | **12** | **10** | **5** | **13** | **4** | **10** | **54** | **118** |  |
| **2020.** | 13 | 8 | 12 | 13 | 10 | 8 | **64** | 11 | 9 | 11 | 9 | 16 | 16 | **72** | **136** |  |
| **2021.** | 12 | 7 | 8 | 13 | 7 | 10 | **57** | 14 | 1 | 4 | 5 | 16 | 11 | **51** | **108** |  |
| **2022.** | 6 | 7 | 5 | 14 | 8 | 10 | **50** | 10 | 13 | 8 | 13 | 7 | 14 | **65** | **115** |  |
| ***2023.*** | *10* | *4* | *11* | *3* | *9* | *10* | ***47*** | *8* | *7* | *9* | *8* | *9* | *14* | ***55*** | ***102*** |  |
| ***2024.*** | *4* | *3* | *8* | *9* | *5* | *12* | ***41*** |  |  |  |  |  |  |  |  |  |

*1.6.2. Aktivnost 1006 A10002 Oprema za novorođeno dijete*

Aktivnost 1006 A10002 Oprema za novorođeno dijete u izvještajnom razdoblju izvršena je u iznosu od 6.721,00 euro ili 42,01 % od plana, a odnosi se na kupnju odjevnih i higijenskih potrepština za novorođenu djecu koje se kao „Novljanski paket za bebe“ uručuju roditeljima novorođene djece koji ostvare pravo na novčanu potporu „Kolica za novljanskog klinca“. „Novljanski paket za bebe“ sadrži najnužnije higijenske, odjevne i ostale potrepštine za novorođeno dijete koji se uručuje u prigodnoj kartonskoj kutiji, u pojedinačnoj vrijednosti paketa oko 150,00 eura.

Pakete priprema i uručuje Gradsko društvo Crvenog križa Novska.

*1.6.3. Aktivnost 1006 A10003 Nastavak projekta „Dom izvan doma“*

Aktivnost 1006 A10003 Nastavak projekta „Dom izvan doma“ u izvještajnom razdoblju izvršena je u iznosu od 2.837,54 eura ili 27,82 % od plana.

Sredstva su utrošena za režijske troškove prostora poludnevnog boravka u kojem se odvijaju aktivnosti za djecu i mlade bez odgovarajuće roditeljske skrbi te za troškove prijevoza djece i mladih do poludnevnog boravka.

**1.7. Program 1007 SOCIJALNA SKRB**

Program javnih potreba u socijalnoj skrbi za razdoblje od 1. siječnja do 30. lipnja 2024. godine izvršena je u iznosu od 50.062,73 eura ili 26,47% od plana, a pravo na neki od oblika pomoći iz Programa koristilo je 149 korisnika, prema sljedećim oblicima pomoći:

* pomoć u podmirenju troškova stanovanja, 65 usvojenih zahtjeva,
* novčana pomoć umirovljenicima, 57 korisnika,
* jednokratne novčane pomoći, 27 usvojenih zahtjeva.

Program obuhvaća sljedeće aktivnosti:

*1.7.1. Aktivnost 1007 A100001 Pomoć građanima i kućanstvu*

Aktivnost 1007 A100001 Pomoć građanima i kućanstvu u izvještajnom razdoblju izvršena je u iznosu od 6.562,73 eura ili 19,13 % od plana.

Aktivnost se odnosi na sve oblike socijalnih pomoći koje su, sukladno Programu javnih potreba u socijalnoj skrbi na području grada Novske za 2024. godinu, isplaćene građanima i kućanstvima u socijalno-zaštitnoj potrebi (pomoć za troškove stanovanja, jednokratne pomoći).

*1.7.2. Aktivnost 1007 A100003 Dodatak na mirovinu*

Aktivnost 1007 A100003 Dodatak na mirovinu u izvještajnom razdoblju izvršena je u iznosu od 9.060,00 ili 25,89% od plana.

Pravo na novčanu pomoć u iznosu od 26,54 eura mjesečno ostvaruju umirovljenici s prebivalištem na području grada Novske, stariji od 60 godina, čija su ukupna mirovinska primanja manja ili jednaka iznosu od 213,00 eura mjesečno.

*1.7.3. Aktivnost 1007 A100004 Dnevni centar za starije u Novskoj*

Aktivnost 1007 A100004 Dnevni centar za starije u Novskoj u izvještajnom razdoblju nije izvršavana, jer Dom za starije Sisak nije podnosio zahtjeve za isplatu planiranih sredstava za rad Dnevnog centra za starije obzirom da su za tu namjenu imali sredstva iz drugih izvora.

*1.7.4. Aktivnost 1007 A100005 Sufinanciranje linijskog prijevoza na području županije za Grad*

*Novsku*

Aktivnost 1007 A100005 Sufinanciranje linijskog prijevoza na području županije za Grad Novsku u izvještajnom razdoblju izvršena je u iznosu od 33.180,00 eura ili 50% od plana. Sredstva su utrošena za besplatni prijevoz građana Grada Novske na području Sisačko-moslavačke županije u sklopu županijskog projekta „Županijski prijevoz za sve“ kojemu je pristupio i Grad Novska, zaključenjem sporazuma o sufinanciranju prijevoza za područje Grada Novske, a sredstva su isplaćena po mjesečnim zahtjevima Sisačko-moslavačke županije za razdoblje od 1. siječnja do 30. lipnja 2024. godine.

*1.7.5. Aktivnost 1007 A100006 Nastavak projekta „Ne Ovisnosti!“*

Aktivnost 1007 A100006 Nastavak projekta „NE ovisnosti!“ u izvještajnom razdoblju izvršena je u iznosu od 1.260,00 eura ili 36,00%, a sredstva su utrošena za provođenje terapijskih klubova protiv alkohola i kocke. Projekt se provodi u suradnji s tvrtkom „Novi život“ d.o.o. temeljem ugovora zaključenog za 2024. godinu, a terapijske klubove koji se održavaju jednom mjesečno, posebno za ovisnike o alkoholu, posebno za ovisnike o kocki, provodi terapeutkinja dr.sc. Daša Poredoš Lavor.

1.7.6. Tekući projekt 1007 T100001 Pomoć obiteljima djece i osoba s invaliditetom

Tekući projekt 1007 T100001 Pomoć obiteljima djece i osoba s invaliditetom u izvještajnom razdoblju nije izvršavan, jer je planirano njegovo provođenje u mjesecu rujnu.

**1.8. Program 1008 RAZVOJ SPORTA I REKREACIJE**

Program 1008 RAZVOJ SPORTA I REKREACIJE u izvještajnom razdoblju izvršen je u iznosu od 168.361,33ili 51,46 % od planaza sljedeće aktivnosti i projekte:

*1.8.1. Aktivnost 1008 A100001 Financiranje sportskih klubova*

Aktivnost 1008 A100001 Financiranje sportskih klubova u izvještajnom razdoblju izvršena je u iznosu od 118.453,73 eura ili 53,33 % od plana, a sredstva su utrošena za financiranje sportskih klubova prema odobrenim donacijama dodijeljenim od Zajednice sportskih udruga Grada Novske nakon prethodno provedena dva Javna poziva i to:

* Javnog poziva za sufinanciranje javnih potreba u sportu na području Grada Novske za 2024., u kojem su dodijeljene donacije za 28 sportskih klubova u ukupnom godišnjem iznosu od 189.500,00 eura:

|  |  |  |  |
| --- | --- | --- | --- |
| Rb. | Naziv sportskog kluba | Isplaćena sredstva u 1. polugodištu 2024. | Godišnja sredstva  2024. u EUR |
| 1. | SNK Libertas | 26.103,30 | 52.206,61 |
| 2. | HNK Sloga | 6.232,23 | 12.464,46 |
| 3. | NK Sokol | 2.535,58 | 5.071,19 |
| 4. | ŠNK Strug | 1.868,32 | 3.736,67 |
| 5. | NK Nacional St. Grabovac | 2.922,60 | 5.845,21 |
| 6. | Nk Nafta | 1.040,92 | 2.081,85 |
| 7. | RK Novska | 8.540,96 | 17.081,92 |
| 8. | Žen. Ruk. klub Novska | 12.838,12 | 25.676,26 |
| 9. | Košarkaški Klub Novska | 5.177,94 | 10.355,91 |
| 10. | Teniski Klub Novska | 1.361,21 | 2.722,43 |
| 11. | STK Novska | 1.548,04 | 3.096,09 |
| 12. | Taekwondo Klub Ogrc | 2.335,41 | 4.670,83 |
| 13. | Kug. Klub Novska | 6.152,16 | 12.304,32 |
| 14. | Badminton klub Novska | 1.895,02 | 3.790,05 |
| 15. | Žen. kug. klub Novska | 1.788,26 | 3.576,52 |
| 16. | Kug. klub Slavonija | 1.601,42 | 3.202,86 |
| 17. | Kug. klub Belina | 1.988,44 | 3.976,88 |
| 18. | Šahovski klub Obrtnik | 760,67 | 1.521,35 |
| 19. | SRD Karas | 1.427,94 | 2.855,88 |
| 20. | SRD Krkuša „1984“ | 1.361,21 | 1.361,21 |
| 21. | Planinarsko društvo „Zmajevac“ | 1.150,00 | 1.150,00 |
| 22. | Fitnes klub „Baš fit“ | 663,00 | 663,00 |
| 23. | Udruga športske rekreacije „Nora“ | 1.295,00 | 1.295,00 |
| 24. | Veteranski rukometni klub „Novska“ | 892,00 | 892,00 |
| 25. | ŠSD Osnovna škola Novska | 1.350,00 | 2.700,00 |
| 26. | ŠSD„Srednjoškolac“ Novska | 900,00 | 1.800,00 |
| 27. | ŠSD Osnovna Škola „Rajić“ | 900,00 | 900,00 |
|  | Odbojkaški klub invalida Novska | 1250,00 | 2.500,00 |
| 28. | Odbojkaški klub Invalida Novska | 1.250,00 | 2.500,00 |
|  | Ukupno | 97.879,75 | 189.500,00 |

* Javnog poziva za sufinanciranje troškova zakupa sportskih terena i sportske dvorane Srednje škole Novska u kojem su dodijeljene donacije za 7 sportskih klubova u 2024. godini planirana sredstva su iznosila 17.500,00 eura a u polugodištu je isplaćeno 10.800,00 eura.

Isplata za manifestacije povodom Bljeska, Ljeta u Novskoj i dr. manifestacija iznosila je 9.111,00 eura , za 12 sportskih klubova.

Odluka o dodjeli sredstava objavit će se u 2. polugodištu 2024., te će izvještavanje o pojedinačnim iznosima koji su klubovi ostvarili biti sadržaj obrazloženja cjelovitog izvještaja o izvršenju proračuna za 2024. godinu.

* Javnog poziva za sufinanciranje troškova zakupa sportskih terena i sportske dvorane Srednje škole Novska u kojem su dodijeljene donacije za 7 sportskih klubova u 2024. godini.

*1.8.2. Aktivnost 1008 A100002 Sufinanciranje rada Zajednice sportskih udruga Grada Novske*

Aktivnost 1008 A100002 Sufinanciranje rada Zajednice sportskih udruga Grada Novske izvršena je u iznosu od 49.907,60 eura ili 47,49% od plana, a koja aktivnost obuhvaća:

* Redovne materijalne troškove Zajednice koji su izvršeni u iznosu od 8.230,88 eura ili 45,52 % od plana,
* Troškove plaća zaposlenika koji su izvršeni u iznosu od 40.626,72 eura ili 47,51% od plana i
* Kapitalna donacija za nabavu klima uređaja u iznosu od 1.050,00 eura ili 70,00 % od plana.

**1.9. Program 1009 MANIFESTACIJE**

Program 1009 MANIFESTACIJE nije izvršavan u izvještajnom razdoblju jer se program odnosi na obilježavanje Dana Grada Novske koji se obilježava u drugom dijelu godine, 18. listopada.

Ovaj program obuhvaća sljedeći tekući projekt

*1.9.1. Tekući projekt 1009 T100001 Dan Grada*

Tekući projekt 1009 T100001 Dan Grada u izvještajnom razdoblju nije izvršavan jer će se Dan Grada Novske obilježavati 18. listopada 2024. godine.

*1.10. Program 1010 SJEĆANJA NA DOMOVINSKI RAT*

Program 1010 SJEĆANJA NA DOMOVINSKI RAT izvršen je u izvještajnom razdoblju u iznosu od 18,992,22 eura ili 82,57% i to za sljedeći tekući projekt:

**1.10.1. Tekući projekt 1010 T100001 Obilježavanje prigodnih datuma**

Tekući projekt 1010 T100001 Obilježavanje prigodnih datuma u izvještajnom razdoblju izvršen je u iznosu od 18,992,22 eura ili 82,57% . Za obilježavanje akcije „Bljesak“ utrošeno je 11.192,12 eura, a za obilježavanje Dana hrvatskih branitelja Grada Novske, utrošen je iznos od 7.800,10 eura.

**1.11.Program 1012 PROGRAM ZA DJECU I MLADE**

Program 1012 PROGRAM ZA DJECU I MLADE nije izvršavan u izvještajnom razdoblju, a sredstva će se izvršiti u 2. dijelu godine. Program se sastoji od sljedećih tekućih projekata

*1.11.1. Tekući projekt 1012 T10001 – Grad Novska prijatelj djece*

Tekući projekt 1012 T10001 – Grad Novska prijatelj djece nije izvršavan u izvještajnom razdoblju.

*1.11.2. Tekući projekt 1012 T10002 – Festival znanosti i umjetnosti*

Tekući projekt 1012 T10002 – Festival znanosti i umjetnosti nije izvršavan u izvještajnom razdoblju jer je festival organiziran za dan 13. rujna 2024. godine.

*1.12. PROGRAM 1037 SMART REVOLUTION NOVSKA*

Program 1037 SMART REVOLUTION NOVSKA nije izvršavan u izvještajnom razdoblju jer je planiran za 2. polugodište 2024. godine.

*1.12.1. Tekući projekt 1037 T100001 Platforma Otvoreno za Grad Novsku*

Tekući projekt 1037 T100001 Platforma Otvoreno za Grad Novsku nije izvršavan u izvještajnom razdoblju jer je planiran za 2. polugodište 2024. godine.

**1.13. Program 1015 PROGRAMI U KULTURI PUČKOG OTVORENOG UČILIŠTA**

Program 1015 PROGRAMI U KULTURI PUČKOG OTVORENOG UČILIŠTA u izvještajnom razdoblju izvršen je u iznosu od 71.511,58 eura ili 30,68% za sljedeće aktivnosti i projekte:

*1.13.1. Aktivnost 1015 A100001 Administracija i upravljanje*

Aktivnost 1015 A100001 Administracija i upravljanje u izvještajnom razdoblju izvršena je u iznosu od 47.192,66 ili 41,44% od plana. Aktivnost se odnosi na plaće za redovan rad, doprinose na plaće i ostale rashode za zaposlene i troškovi prijevoza za 5 zaposlenika (1 VSS i 4 SSS) na programima u kulturi koji su u izvještajnom razdoblju provodili redovne projekte i aktivnosti. Aktivnost obuhvaća i sve režijske i druge materijalne troškove.

*1.13.2. Tekući projekt 1015 T100001 – Kazališne i kino predstave*

Tekući projekt 1015 T100001 – Kazališne i kino predstave u izvještajnom razdoblju izvršen je u iznosu od 23.425,96 eura ili 19,54% od plana. Aktivnost se odnosi na troškove kazališnih predstava, troškove prikazivanja kino-predstava (filmova), troškove održavanja izložbi te troškove održavanja drugih kulturnih događanja. U izvještajnom razdoblju održano je 6 kazališnih predstava, Predstava “Julijin balkon “ – Hit Teatar, Stand – up komedija „Zovu nas bosanci“ – Marko Dejanović, “Hotel nostalgija” – Lectirum, Stand – up komedija “To je ta šema” – Splicka scena, “Tinderella” – Mali teatar na kojima je bilo 844 posjetitelja, te 131 kino projekcija s 1794 posjetitelja. Također je organizirano 5 izložbi: Živa glagoljica otoka Krka – Damir Kremenić, Obitelj Knopp – začeci građanske Novske, “Malim srcima kroz veliku Slavoniju” – Katarina Kovačević, DLAN – Rođendanska i Skriveno blago Luke Ilića Oriovčanin. Također je organizirana radionica pisanja glagoljice i na taj način obilježen Dan hrvatske glagoljice i glagoljaštva. Organizirana su i 2 predavanja „Novska i ljudi novljanskog kraja od vremena Vojne granice do danas“.

*1.13.3. Tekući projekt 1015 T100003 – Moje malo kino*

Tekući projekt 1015 T100003 – Moje malo kino u izvještajnom razdoblju izvršen je u iznosu od 892,96 eura ili 29,77% od plana. Riječ je o projektu koji za cilj ima promicanje filmske pismenosti među mladima putem filmskih projekcija i edukacija. Trošak se odnosio na usluge predavača te ostale troškove za 6 filmskih projekcija na kojima je bilo 414 učenika.

**1.14. Program 1016 PROGRAMI OBRAZOVANJA**

Program 1016 Programi obrazovanja u Pučkom otvorenom učilištu izvršen je u iznosu od 128.833,30 eura ili 52,20% od plana, a sastoji se od sljedećih aktivnosti i projekata:

*1.14.1. Aktivnost A100001 Administracija i upravljanje*

Aktivnost 1016 A100001 Administracija i upravljanje izvršena u iznosu od 108.865,80 ili 48,07% od plana. Aktivnost se odnosi na plaće za redovan rad, doprinose na plaće i ostale rashode za zaposlene i troškove prijevoza za 3 zaposlenika (1 VSS, 1 VŠS, 1 SSS) na programima obrazovanja koji su u izvještajnom razdoblju provodili redovne programe u obrazovanju, ali i ostale poslove vezano za djelatnost Pučkog otvorenog učilišta. Aktivnost se odnosi i na rashode za materijal i energiju, nabavu opreme, ostale nespomenute usluge (telefon, internet, pošta, prijevoz, komunalne usluge, usluge tekućeg i investicijskog održavanja, usluge promidžbe, intelektualne usluge-predavači, računalne usluge), ostali nespomenuti rashodi poslovanja (premije osiguranja, reprezentacija, pristojbe, članarine). Ovi rashodi doprinose redovnoj i potpunoj realizaciji svih obrazovnih programa u Pučkom otvorenom učilištu.

U tom izvještajnom razdoblju održana su 2 različita programa obrazovanja u kojima je sudjelovalo ukupno 42 polaznika. Riječ je o sljedećim programima: Objektno orijentirano programiranje u izradi videoigara te Škola pop-rocka.

*1.14.2. Kapitalni projekt K100002 Energetska obnova zgrade Učilišta*

Kapitalni projekt 1016 K100002 Energetska obnova zgrade Učilišta u izvještajnom razdoblju izvršen je u iznosu od 19.967,50 eura ili 98%% od plana.

Trošak se odnosi na izradu projektne dokumentacije za energetsku obnovu zgrade u iznosu od 16.170,00 eura te na izradu projektne dokumentacije za ugradnju dizala za Muzejsko-zavičajnu zbirku Grada Novske u iznosu od 3.797,50 eura.

**1.15. Program 1017 PROGRAMI KNJIŽNIČNE DJELATNOSTI**

Program 1017 PROGRAMI KNJIŽNIČNE DJELATNOSTI izvršen je u iznosu od 122.497,76 eura ili 43,44% od plana i to za sljedeće aktivnosti i projekte:

*1.15.1. Aktivnost 1017 A100001 Administracija i upravljanje*

Aktivnost 1017 A100001 Administracija i upravljanje u izvještajnom razdoblju izvršena je u iznosu od 121,070,33 eura ili 44,66 % od plana. Sredstva u iznosu od 84.335,97 eura ili 45,73 % od plana utrošena su za plaće, doprinose na plaće i ostala materijalna prava za 9 zaposlenika ustanove, a sredstva u iznosu od 25.385,73 eura kn ili 55,40 % od plana, utrošena su za podmirenje troškove materijala i energije u iznosu od 6.868,20 eura, za naknade troškova zaposlenima 7.499,43 eura, za izvršene usluge u iznosu od 6.868,20 eura te za ostale nespomenute rashode, iznos od 4.661,85 eura. Za nabavu knjižne i neknjižne građe utrošeno je 13.275,03 eura ili 59,27% od plana, a nabava oprema planira se u 2. dijelu godine.

*1.15.2. Tekući projekt 1017 T100001 Dječja igraonica*

Tekući projekt 1017 T100001 Dječja igraonica u izvještajnom razdoblju izvršen je u iznosu od 170 eura ili 28,17% od plana. Trošak se odnosio na održavanje pričaonica, igraonica i radionica za djecu. Ukupno je održano 46 sadržaja za djecu u kojima je sudjelovalo 517 posjetitelja. Radi se o sljedećim sadržajima:

* „Sepetić pun priča u Rajiću“ (održano je 14 pričaonica u kojima je sudjelovalo 89 posjetitelja)
* Radionice i susreti (održano je 14 sadržaja u kojima je sudjelovalo 300 posjetitelja)
* „Utorak za pričoljupce“ (održano je ukupno 18 igraonica/pričaonica u kojima je sudjelovalo 128 posjetitelja)

*1.15.3. Tekući projekt 1017 T100002 Književni susreti*

Tekući projekt 1017 T100002 Književni susreti u izvještajnom razdoblju izvršen je u iznosu od od 1.256,98 eura ili 12,20% od plana. U sklopu projekta održano je 18 radionica i susreta u kojima su sudjelovala 482 posjetitelja.

Također, održani su i projekti financirani iz sredstava pomoći Ministarstva kulture i medija i to:

* **Projekt „Knjižnica na plaži“**

Projekt je u izvještajnom razdoblju realiziran u iznosu od 300,00 eura ili 15% od plana, a ostatak sredstava realizirat će se u skladu s dinamikom pristizanja računa i ugovora. U sklopu projekta održane su 4 aktivnosti u kojima je sudjelovalo 173 posjetitelja. Za odrasle su održana 2 događanja u kojima je sudjelovalo 88 posjetitelja, za djecu su održana također 2 događanja u kojima je sudjelovalo 85 djece.

* **„U zemlji Dječurliji“- festival pripovijedanja**

Tekući projekt održat će se u rujnu 2024. godine.

* **„Put u umjetnost“ – program za razvoj publike**

Ministarstvo kulture i medija neće financirati ovaj program u 2024. godini.

* **„ I bebe vole knjižnicu“**

Projekt se održava tijekom 2024. godine. Utrošeno je 69,40 eura ili 6,31 % sredstava doznačenih od Ministarstva kulture i medija. U sklopu projekta održane su 4 aktivnosti u kojima je sudjelovalo 76 korisnika, od toga 35 roditelja i 41 dijete)

* **Paket dobrodošlice za bebe**

U izvještajnom razdoblju ukupno je uručeno 9 paketa dobrodošlice za bebe.

**1.16. Program 1018 PREDŠKOLSKI ODGOJ**

Program 1018 PREDŠKOLSKI ODGOJ u izvještajnom razdoblju izvršen je u iznosu od 792.819,82 ili 45,01% od plana, a sredstva su utrošena po sljedećim aktivnostima i tekućim projektima:

*1.16.1. Aktivnost 1018 A100001 Odgoj i obrazovanje djece jasličke i predškolske dobi*

Aktivnost 1018 A100001 Odgoj i obrazovanje djece jasličke i predškolske dobi izvršena je u iznosu od 786.841,99 eura ili 45,77% od plana. Prihodi za financiranje ove aktivnosti ostvareni su iz općih prihoda i primitaka, iz vlastitih prihoda i od pomoći.

Iz sredstava općih prihoda i primitaka u izvještajnom razdoblju utrošena su sredstva u iznosu od 684.078,11 eura ili 50,05 % od plana i to za troškove plaća za redovan rad djelatnika Dječjeg vrtića Radost Novska u iznosu od 478.789,21 eura za ukupno 75 djelatnika, od toga 56 stalno zaposlenih djelatnika (ravnateljica, pedagog, logoped, zdravstvena voditeljica, tajnica, voditeljica računovodstva, administrativno-računovodstveni djelatnik, 33 odgojitelja, glavna kuharica, 3 pomoćne kuharice, 9 spremačica, pralja/švelja, domar-ekonom i ekonom), te 19 djelatnika na zamjeni (odgojitelji, treći odgojitelj u skupini-za pomoć djeci s teškoćama u razvoju, pomoćne kuharice, spremačica, tajnica, administrativno - računovodstveni djelatnik i domar). Za ostale rashode za zaposlene u izvještajnom razdoblju utrošeno je 44.185,10 eura, i to za novčanu pomoć za slučaj smrti za člana uže obitelji, naknade bolovanja dužeg od 90 dana, regres zaposlenicima za godišnji odmor, te jubilarne nagrade zaposlenicima za navršene godine staža. Za doprinose na plaću utrošeno je 75.744,07 eura. Za naknade troškova zaposlenima utrošen je iznos od 51.439,17 eura a troškovi se odnose se na isplatu naknada za prijevoz na posao i s posla zaposlenicima.

Iz vlastitih prihoda izvršena su sredstva u iznosu od 98.669,45 eura ili 36,50% od plana i to za podmirenje sljedećih troškova: za seminare zaposlenika, za službena putovanja, za rashode za energiju, za nabavu namirnica, za nabava uredskog materijala i materijala potrebnog za rad u grupi, za nabavu službene radne zaštitne odjeće i obuće te za nabavu sitnog inventara. Najveći pojedinačni troškovi su troškovi nabave namirnica koji iznose 24.403,21 eura, troškovi energije koji iznose 17.213,74 eura te troškovi nabave uredskog materijala i materijala za rad u grupi koji iznose 14.748,22 eura.

Iz sredstava pomoći izvršeno je 4.094,43 eura za nabavu didaktičkih pomagala u radu s djecom s teškoćama u razvoju i djece u predškolskom programu te trošak stručnih seminara za zaposlenike koji rade s djecom u predškolskom programu.

*1.16.2. Tekući projekt T100002 Opremanje vrtića*

Tekući projekt T100002 Opremanje vrtića u izvještajnom razdoblju izvršen je u iznosu od 5.977,83 eura ili 14,13% od plana. Navedeni iznos utrošen je za nabavu uređaja i opreme. Nabavljeno je: novi usisavač, veliki pješčanik za PO Pastoralni centar te oprema za video nadzor.

**1.17. Program 1019 PROGRAMI I AKTIVNOSTI MJESNE SAMOUPRAVE**

Program 1019 PROGRAMI I AKTIVNOSTI MJESNE SAMOUPRAVE u izvještajnom razdoblju izvršen je u iznosu od 3.401,80 ili 20,57% od plana .

*1.17.1. Aktivnost 1019 A100001 Administracija i upravljanje*

Aktivnost 1019 A100001 Administracija i upravljanje, u izvještajnom razdoblju izvršen je u iznosu od 3.401,80 eura ili 20,57% od plana, a sredstva su koristili MO Borovac, MO Kozarice, MO Stara Subocka, MO Paklenica, MO Rajić, MO Roždanik i MO Stara Subocka. Sredstva su utrošena za obilježavanje dana mjesta, memorijalne turnire te za nabavu opreme. U izvještajnom razdoblju nabavljene su dvije rashladne vitrine za mjesni dom u Brestači te po jedna rashladna vitrina za mjesne domove u Borovcu, Bročicama, Kozaricama i Novoj Subockoj. Izvršenje troška bit će vidljivo u 2. polugodištu 2024. godine.

**2. Razdjel 002 UPRAVNI ODJEL ZA PRORAČUN I FINANCIJE**

**2.1. Program 1020 UPRAVLJANJE SUSTAVOM JAVNIH FINANCIJA**

Program *Upravljanje sustavom javnih financija* Upravnog odjela za proračun i financije u razdoblju od 1. siječnja do 30. lipnja 2024. godine ostvaren je u iznosu od 265.640,59 eura od ukupno planiranih 680.538,00 eura, odnosno 39,03% plana.

*2.1.1. Aktivnost 1020 A100001 Administracija i upravljanje*

Aktivnost *Administracija i upravljanje* obuhvaća rashode za zaposlene i materijalno-financijske rashode upravnog odjela i realizirana je u iznosu od 128.830,93 eura. Plaće za redovan rad, doprinosi na plaće i ostali rashodi za šest službenika upravnog odjela iznosili su 77.684,05 eura. Materijalno-financijski rashodi ostvareni su u iznosu od 51.093,05 eura, i to:

* stručno usavršavanje zaposlenika 160,00 eura,
* službena putovanja i naknade za prijevoz na posao i s posla službenika 5.248,08 eura,
* godišnje pretplate na stručnu literaturu u iznosu od 0,00 eura,
* mjesečno održavanje računalne aplikacije i ostale računalne usluge 19.134,24 eura,
* članarina Udruzi gradova RH u iznosu 1.150,84 eura,
* naknada Poreznoj upravi, koja se uplaćuje u Državni proračun RH, u visini od 5% naplaćenih prihoda od gradskih poreza za poslove utvrđivanja, evidentiranja, nadzora, naplate i ovrhe radi naplate gradskih poreza, za razdoblje od prosinca 2023. do svibnja2024. godine u iznosu od 613,43
* naknada 1 % od ukupno naplaćenih prihoda poreza na dohodak i fiskalnog izravnanja Poreznoj upravi za troškove obavljanja poslova utvrđivanja, evidentiranja, naplate, nadzora i ovrhe poreza na dohodak sukladno Zakonu o financiranju jedinica lokalne i područne (regionalne) samouprave („Narodne novine”, broj 127/17 i 138/20, 151/22 i 114/23) u iznosu od 17.285,09 eura,
* troškovi provizije za uplate od strane građana u iznosu od 2.014,20 eura,
* elektronički mjesečni izvještaji o vlastitim prihodima i primicima gradskog proračuna, uplati i rasporedu zajedničkih prihoda proračuna, izvještaj po vrstama poreza i prireza na dohodak, te dnevni izvodi s pregledom uplata po određenim uplatnim računima zajedničkih prihoda državnog, županijskog i gradskog proračuna (uplate po osnovi zakupa i prodaje poljoprivrednog zemljišta u vlasništvu Republike Hrvatske, koncesije za korištenje poljoprivrednog zemljišta i naknade za zadržavanje nezakonito izgrađenih zgrada u prostoru) te ostali nespomenuti rashodi u iznosu od 315,55
* usluge banaka 5.149,30 eura,
* zatezne kamate 22,32 eura.

*2.1.2. Aktivnost 1020 A10002 Otplata kredita*

Aktivnost *otplate kredita* u razdoblju od 1. siječnja do 30. lipnja 2024. godine ostvarena je u iznosu od 136.809,66 eura od planiranih 415.928,00 eura, odnosno s 32,89% plana. Čine ga rashodi za redovnu kamatu po dugoročnom tuzemnom kreditu za kupnju poslovne zgrade 5.582,62 eura, otplata glavnice kredita dugoročnog tuzemnog kredita za kupnju poslovne zgrade 51.705,48 eura, izdaci za otplatu dugoročnog beskamatnog zajma u visini poreza na dohodak i prireza porezu na dohodak čije je plaćanje odgođeno i/ili odobrena obročna otplata 61.551,28 eura te obračunata interkalarna kamata za iskorišteni dio kreditnih sredstava za rekonstrukciju i dogradnju hotela Knopp u iznosu od 17.970,28 eura.

**3. Razdjel 003 UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Proračunom Grada Novske za 2024. godinu, ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša, planirana su u iznosu od 36.490.117,00 eura, a realizirana su u prvoj polovici godine u iznosu od 3.428.098,56 eura, što iznosi 8,79% plana. Sredstva se planiraju i realiziraju kroz ukupno 12 različitih programa koji su obuhvaćeni Financijskim planom rashoda Upravnog odjela, a koje je provodilo 11 službenika.

**Glava 00301 U.O. ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

**Tablica broj 1: Prikaz realizacije programa Upravnog odjela za komunalni sustav prostorno planiranje i zaštitu okoliša u periodu 01.01.-30.06.2024. g.**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2024.** | **Naziv programa** | **Planirano** | **Realizirano** | **Indeks**  **%** |
| 1. | 1021 | Upravljanje i razvoj komunalne infrastrukture | 410.664,00 | 176.317,86 | 42,93 |
| 2. | 1022 | Upravljanje imovinom | 2.043.573,00 | 419.515,31 | 20,53 |
| 3. | 1023 | Projektiranje i građenje objekata u vlasništvu Grada | 23.764.960,00 | 791.877,46 | 3,33 |
| 4. | 1024 | Održavanje objekata i uređaja komunalne infrastrukture | 1.126.000,00 | 582.812,13 | 51,76 |
| 5. | 1025 | Projektiranje i građenje objekata i uređaja komunalne infrastrukture | 7.145.639,00 | 474.543,12 | 6,64 |
| 6. | 1026 | Zaštita okoliša | 160.030,00 | 92.822,35 | 58,00 |
| 7. | 1027 | Zaštita, očuvanje i unapređenje zdravlja | 52.265,00 | 21.087,36 | 40,35 |
| 8. | 1028 | Prostorno uređenje i unapređenje stanovanja | 99.326,00 | 20.663,13 | 20,18 |
| 9. | 1029 | Organiziranje i provođenje zaštite i spašavanja | 642.120,00 | 270.579,24 | 42,14 |
| 10. | 1037 | Smart revolution Novska | 48.503,00 | 31.081,38 | 64,08 |
| 11. | 1038 | Smart and safe city Novska | 84.717,00 | 16.500,00 | 19,48 |
|  |  | **Ukupno** | **35.577.797,00** | **2.897.799,34** | **8,14** |

U obrazloženju realizacije pojedinih programa su pobrojane aktivnosti, tekući i kapitalni projekti koje program sadrži.

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

*3.1.1. Aktivnost 1021 A100001 Administracija i upravljanje*

Sredstva za realizaciju ove aktivnosti planirana su iznosu 404.018,00 eura, a realizirana u prvoj polovici godine u iznosu 173.169,66, što je 42,86 % od godišnjeg plana. Realizacija aktivnosti provedena je kroz plaće za redovan rad, doprinose na plaću za redovan rad, službena putovanja, naknade za prijevoz zaposlenih, stručno usavršavanje zaposlenika, nabavu sitnog inventara i autoguma, materijal i dijelove za tekuće održavanje objekata, održavanje sustava NUV Libusoft, intelektualne usluge, trošak objave natječaja, nabavu uređaja, strojeva i opreme za ostale namjene, nabavu uredske opreme i namještaja, zatezne kamate i ostale nespomenute rashode poslovanja (računi s malim iznosima koji nemaju planiranu poziciju u proračunu). Od značajnijih rashoda u ovoj aktivnosti može se pored plaća, doprinosa na plaće, ostalih rashoda za zaposlene i naknade za prijevoz zaposlenih u ukupnom iznosu od 155.358,18 eura, istaći trošak intelektualnih usluga u iznosu od 7.787,95 eura (velikim dijelom trošak izrade elaborata procjene vrijednosti zemljišta kod prodaje ili kupnje, te javnobilježnički troškovi kod ovjere ugovora i sl.).

*3.1.2. Aktivnost 1021 A100002 Ostvarivanje prava po posebnim propisima*

Sredstva za realizaciju ovog projekta planirana su u iznosu od 6.646,00 eura a realizirana u prvoj polovici godine u iznosu od 3.148,20 eura.

Ova sredstva su utrošena na prijevoz pokojnika do Siska i nazad (autopsija), sufinanciranje grobnog mjesta preminulog hrvatskog branitelja i plaćanje kućnog priključka vode članu HVIDRA-e.

**3.2. Program 1022 UPRAVLJANJE IMOVINOM**

*3.2.1. Aktivnost 1022 A100001 Upravljanje objektima u vlasništvu grada*

Sredstva za financiranje ove aktivnosti planirana su u iznosu od 203.210,00 eura, a realizirana u prvoj polovici godine u iznosu od 88.662,23 eura, što je 43,63% godišnjeg plana.

Kroz ovu aktivnost financirani su režijski troškovi objekata u vlasništvu grada (struja, plin) u iznosu od 47.662,20 eura, komunalne usluge (voda, kanalizacija, odvoz komunalnog otpada) u iznosu od 5.691,27 eura, režijski troškovi i komunalne usluge za poslovnu zgradu na Trgu Gjure Szabe 1 (bivša upravna zgrada INA-e) u ukupnom iznosu od 12.433,99 eura, troškovi za slivne vode za objekte u vlasništvu grada u iznosu od 2.971,80 eura, troškovi održavanja Wi-fi 4U mreže te Internet promet ostvaren kroz istu u iznosu od 1.949,84 eura (mreža točaka za besplatan pristup internetu na posjećenijim javnim mjestima), trošak kupnje zastava (zamjena dotrajalih zastava) u iznosu od 12.273,13 eura, te trošak nabave uređaja strojeva i opreme za ostale namjene (ugradnja četiri klima uređaja u maloj dvorani u sklopu sportske dvorane Novska, koja je u etažnom vlasništvu Grada Novske) u iznosu od 5.680,00 eura.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Režijski troškovi za struju | Nastojanje da se režijski troškovi zadrže na istoj razini ili smanje | kWh | 230 000 | 140.643 | 61% |
| Režijski troškovi za vodu | Nastojanje da se režijski troškovi zadrže na istoj razini ili smanje | m3 | 3 250 | 2.388 | 73% |
| Režijski troškovi za plin | Nastojanje da se režijski troškovi zadrže na istoj razini ili smanje | kWh | 240 000 | 201.630 | 84% |

*3.2.2. Kapitalni projekt 1022 K100002 Razvoj infrastukture širokopojasnog interneta*

Sredstva za financiranje ovog projekta planirana su u iznosu od 6.637,00 eura i u prvoj polovici godine nije bilo realizacije.

*3.2.3. Tekući projekt 1022 T100001 Legalizacija objekata u vlasništvu grada*

Sredstva za financiranje ove aktivnosti planirana su u iznosu od 6.117,00 eura, te u prvoj polovici godine nije bilo realizacije. Grad Novska trenutno ima 39 otvorenih zahtjeva za legalizaciju, te se dinamika rješavanja zahtjeva odvija prema planu Županijske ispostave za prostorno uređenje, koja vodi postupke legalizacije.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj legaliziranih objekata | Legalizacija nelegalno sagrađenih objekata | Broj legaliziranih objekata | 5 | 0 | 0% |

*3.2.4. Tekući projekt 1022 T100002 Redovno održavanje opreme i uređaja*

Sredstva za financiranje ovog projekta planirana su u iznosu od 19.363,00 eura i realizirana u prvoj polovici godine u iznosu od 10.069,24 eura. Ovim sredstvima plaćena je registracija vatrogasne cisterne iz robnih rezervi koja je dana na korištenje Gradu Novska (koristi je JVP Novska), dospjele rate kasko osiguranja za spomenutu cisternu, te tekuće i investicijsko održavanje vozila u vlasništvu grada (troškovi registracije, popravci). U svrhu što racionalnijeg korištenja službenih vozila cilj je optimizirati broj vozila prema procijenjenim potrebama. Grad Novska trenutno raspolaže s četiri osobna automobila kojima se pokrivaju potrebe gradskih službi i gradonačelnice, no pokazuje se potreba za nabavom još jednog vozila.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj automobila | Redovnim održavanjem držati automobile u ispravnom stanju | Broj automobila | 5 | 4 | 80% |

*3.2.5. Tekući projekt 1022 T100003 Otkup zemljišta*

Sredstva za financiranje ovog projekta planirana su u iznosu od 199.900,00 eura, a u prvoj polovici godine realizirano je 27.000,00 eura. Ovim sredstvima je kupljena kuća s pratećim zemljištem koja se nalazi pokraj područne škole u Bročicama. Ovom kupnjom se osigurava nužno zemljište za dogradnju postojeće škole.

*3.2.6. Tekući projekt 1022 T100004 Održavanje zgrade gradske vijećnice*

Za provedbu ovog projekta planirano je 161.252,00 eura a utrošeno u prvoj polovici godine 8.656,56 eura. Za sitne popravke na zgradi (zamjena žarulja, popravak slavina, vodokotlića, održavanje protupožarnih aparata i sl.), utrošeno je 214,26 eura, a za redovno servisiranje dizala utrošeno je 500,23 eura. U zgradi su zamijenjena tri dotrajala klima uređaja, te ulazna vrata na podrumskom djelu zgrade u ukupnom iznosu od 7.942,07 eura.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj intervencija | Redovnim održavanjem držati zgradu u upotrebljivom stanju | Broj intervencija | 10 | 8 | 80% |

*3.2.7. Tekući projekt 1002 T100006 Održavanje stanova u vlasništvu Grada*

Ovaj projekt planiran je u iznosu od 28.953,00 eura, a realiziran u prvoj polovici godine u iznosu od 10.846,51 eura. Na detaljnu obnovu gradskog stana koji se nalazi u prizemlju stambene zgrade na Trgu Gjure Szabe 6, te na sanaciju štete nastale curenjem vode iz gradskog stana u zgradi na Trgu Luke Ilića Oriovčanina 11 utrošeno je 9.101,90 eura. Ostatak od 1.744,61 eura su troškovi zajedničke pričuve stanova u vlasništvu grada.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj intervencija | Redovnim održavanjem držati stanove u upotrebljivom stanju | Broj intervencija | 2 | 2 | 100% |

*3.2.8. Tekući projekt 1002 T100007 Održavanja sportskih objekata*

Projekt je planiran s iznosom od 710.700,00 eura a realiziran u prvoj polovici godine u iznosu od 26.346,65 eura. Ovaj iznos su donacije Zajednici sportskih udruga za pokriće režijskih troškova, troškova održavanja sportskih objekata, troškova košnje trave i troškova nabave sredstava za čišćenje i ostalog materijala.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2023. | Indeks % |
| Broj intervencija | Redovnim održavanjem držati objekte u upotrebljivom stanju | Broj intervencija | 4 | 6 | 150% |

Budući da se uglavnom radi o intervencijama na sanaciji nastalih kvarova na uređajima, teško je planirati broj intervencija. Iz tog razloga je i realizacija veća od plana.

*3.2.9. Tekući projekt 1002 T100008 Održavanje ostalih objekata u vlasništvu Grada*

Projekt je planiran s iznosom od 707.441,00 eura a realiziran u prvoj polovici godine u iznosu od 247.934,12 eura. Sredstva su utrošena na:

- održavanje poslovne zgrade (bivša upravna zgrada INA-e) u iznosu od 774,38 eura

- održavanje domova (sitni popravci na objektima i uređajima, većinom društveni domovi i sportska dvorana, kroz 26 intervencija) u iznosu od 51.700,45 eura

- trošak čišćenja društvenih domova u iznosu od 11.011,11 eura

- kupnja stolova i stolica za društveni dom u Staroj Subockoj u iznosu od 6.950,00 eura

- Dom Bročice – radovi na preuređenju dvorišnog dijela objekta u poslovni prostor u iznosu od 91.112,98 eura

- Zamjena krovnog pokrova na društvenom domu u Kozaricama u iznosu od 16.650,00 eura

- Detaljno uređenje interijera u društvenom domu u Staroj Subockoj (zidovi, pod, sanitarni čvor) u iznosu od 16.857,50 eura

- zakup zemljišta za pano u iznosu od 132,72 eura

- rekonstrukcija kotlovnice u zgradi đačkog doma (nekadašnja upravna zgrada INA-e) u iznosu od 52.744,98 eura

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj intervencija | Redovnim održavanjem držati objekte u upotrebljivom stanju | Broj intervencija | 20 | 26 | 130% |
| Investicijsko ulaganje | Investicijsko ulaganje u obnovu interijera objekata | Broj objekata | 4 | 3 | 75% |

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

*3.3.1. Kapitalni projekt 1023 K100001 Izrada projektno-tehničke dokumentacije*

Projekt je planiran u iznosu od 73.353,00 eura, a realiziran u prvoj polovici godine u iznosu od 7.687,50 eura.

S pozicije dodatnih ulaganja na građevinskim objektima plaćene su izrade geodetskih situacija nužnih kod ishođenja građevinskih dozvola za rekonstrukciju društvenog doma u Bročicama, izgradnju skate parka, izgradnju trafostanice kod Hotela Knopp, te izrada glavnog projekta izmještanja trafostanice kod Hotela Knopp, u ukupnom iznosu od 7.312,50 eura.

Vodni doprinos u postupku izdavanja građevinske dozvole za novi dječji vrtić Stribor je plaćen u iznosu od 374,49 eura te za izgradnju kotlovnice đačkog doma u iznosu od 0,51 eura.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj projekata | Projektiranja koja nisu redovno planirana | Broj projekata | 2 | 4 | 200% |

*3.3.2. Kapitalni projekt 1023 K100002 Klaster kulture na temeljima kulturne baštine povijesne jezgre Novske*

Projekt je planiran u iznosu od 2.159.914,00 eura, a realiziran u promatranom periodu u iznosu od 698.756,45 eura. Ovim projektom je plaćen trošak građevinskih radova na obnovi Hotela Knopp, te prateći radovi stručnog i projektantskog nadzora. Radovi na rekonstrukciji i izgradnji su završeni, uspješno je obavljen tehnički pregled, te preostaje nabava opreme kako bi se objekt mogao početi koristiti.

Projekt je u promatranom periodu sufinanciran sredstvima Ministarstva regionalnog razvoja u iznosu od 70.000,00 eura.

*3.3.3. Kapitalni projekt 1003 K100018 Kulturni centar za mlade Jazavica*

Projekt je planiran u iznosu od 6.000,00 eura, a u prvoj polovici godine nije bilo realizacije. Planiranim sredstvima se namjerava urediti okoliš oko objekta. U trenutku pisanja ovog izvješća radovi na uređenju su u tijeku.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Postotak izgrađenosti | Obnova okoloiša | Postotak izgrađenosti | 100% | 0% | 0% |

*3.3.4. Kapitalni projekt 1023 K100014 Akcelerator ruralnog turizma*

Projekt je planiran u iznosu od 6.636.141,00 eura, a u promatranom periodu nije bilo realizacije. Kroz ovaj projekt se planira izgradnja autokampa, adrenalinskog parka uz autokamp, brdske pješačko-biciklističke staze i nabava prateće opreme. Projekt je pod nazivom Akcelerator ruralnog turizma prijavljen na natječaj Ministarstva turizma i sporta, te se još očekuju rezultati.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Postotak izgrađenosti | Izgradnja objekata i staze | Postotak izgrađenosti | 50% | 0% | 0% |

*3.3.5. Kapitalni projekt 1023 K100015 Dogradnja i opremanje Centra za starije osobe Novska*

Projekt je planiran u iznosu od 3.671.193,00 eura, a u prvoj polovici godine realiziran u iznosu od 8.671,88 eura. Ovim sredstvima su plaćene konzultantske usluge vezane uz provedbu postupka javne nabave za izvođenje radova na izgradnji objekta. Projektom će se dograditi postojeći Dnevni centar za starije, te će se time dobiti mogućnost trajnog smještaja korisnika u 41 ležaju. Projekt će biti financiran u 100% iznosu sredstvima Ministarstva rada, mirovinskog sustava, obitelji i socijalne politike.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Postotak izgrađenosti | Izgradnja objekta | Postotak izgrađenosti | 50% | 0% | 0% |

*3.3.6. Kapitalni projekt 1023 K100016 Izgradnja dječjeg vrtića u Novskoj*

Projekt je planiran u iznosu od 4,391.726,00 eura, a realiziran u prvoj polovici godine u iznosu od 67.136,63 eura. Sredstva su utrošena na izradu projektne dokumentacije (idejni, glavni i izvedbeni projekt s pratećim troškovnikom). Kroz ovaj projekt se planira izgradnja dječjeg vrtića za šest odgojnih skupina na lokaciji između Uklada i sportske dvorane u Novskoj. Od Ministarstva znanosti i obrazovanja je dobiveno 1.213.088,00 eura bespovratnih sredstava za realizaciju ovog projekta.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Postotak izgrađenosti | Izgradnja objekta | Postotak izgrađenosti | 50% | 0% | 0% |

*3.3.7. Kapitalni projekt 1023 K100017 Centar cjeloživotnog obrazovanja*

Projekt je planiran u iznosu od 5.478.280,00 eura i u prvoj polovici godine nije bilo realizacije. U trenutku pisanja ovog izvješća radovi na izgradnji objekta su započeli. Završetak se očekuje u prvom kvartalu 2026. godine.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Postotak izgrađenosti | Izgradnja objekta | Postotak izgrađenosti | 50% | 0% | 0% |

*3.3.8. Kapitalni projekt 1023 K100019 Skate park*

Projekt je planiran u iznosu od 141.625,00 eura, a u prvoj polovici godine realiziran u iznosu od 9.625,00 eura. Ovim novcem je plaćena izrada projektne dokumentacije nužne za izgradnju skate parka u Novskoj. U trenutku pisanja ovog izvješća radovi na izgradnji su u tijeku, te se očekuje završetak krajem listopada 2024. godine.

*3.3.9. Kapitalni projekt 1023 K100020 Energetska obnova zgrada u vlasništvu grada*

Projekt je planiran u iznosu od 933.000,00 eura, a u prvoj polovici godine nije bilo realizacije. Ovim sredstvima se planira platiti energetsku obnovu zgrade đačkog doma u Novskoj (bivša upravna zgrada INA-e).

*3.3.10. Kapitalni projekt 1023 K100021 Obnova pročelja zgrade pošte*

Projekt je planiran u iznosu od 234.000,00 eura, a u prvoj polovici godine nije bilo realizacije. Ovim sredstvima se planira platiti energetsku obnovu pročelja zgrade stare pošte. Projekt se planira prijaviti na javni poziv za sufinanciranje Ministarstva kulture koji je u najavi.

*3.3.11. Kapitalni projekt 1023 K100022 Ulaganja u dječje vrtiće*

Projekt je planiran u iznosu od 39.728,00 eura, a u prvoj polovici godine nije bilo realizacije. Ovim sredstvima će se urediti i opremiti vanjsko igralište dječjeg vrtića Stribor. U trenutku pisanja ovog obrazloženja radovi su u tijeku. Središnji državni ured za demografiju i mlade (sad Ministarstvo demografije i useljeništva) je osiguralo za ovaj projekt 28.604,00 eura bespovratnih sredstava.

**3.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

*3.4.1. Aktivnost 1004 A100001 Održavanje javnih površina*

  Aktivnost je planirana u iznosu od 473.000,00 eura, a realizirana u prvoj polovici godine u iznosu od 357.949,64 eura. Kroz ovu aktivnost  su se proveli slijedeći radovi:

- u naselju Novska : čišćenje 2.137.460 m2 ulica i pješačkih staza, strojno košenje 545.579 m2 zelenih površina, ručna košnja 182.105 m2 zelenih površina, priprema zemljišta, nabava i njega proljetnica i ljetnica 359 m2, orezano 1.800 m2 živica, pokošeno 975.948 m2 bankina, okrčeno 17.350 m2 šiblja te isto odveženo, 882 sati sakupljan otpad sa zelenih i drugih površina u gradu, orezivanje 254 krošnji drveća, prijevoz za različite potrebe kamion sa kranom 96 sati, uklanjanje suhog i bolesnog drveća, priprema zemljišta i sjetva trave 890 m2, kićenje grada prigodom blagdana 188 sati, kao i ostale aktivnosti u skladu sa potrebama.

- U MO Brestača: ručno je pokošeno 14.400 m2 zelenih površina, košenje uz bankine 5.880 m2, strojna košnja zelenih površina 10.000 m2, orezivanje 12 krošnji drveća, prijevoz za različite potrebe kamion sa kranom 4 sati, te razni drugi nepredviđeni radovi po zahtjevu grada,

- U MO Bročice : čišćenje 89.600 m2 ulica i pješačkih staza, ručno je pokošeno 13.590 m2, košenje uz bankine 32.180 m2, strojna košnja zelenih površina 10.000 m2, rušenje drveća u posebnim uvjetima 6 kom, rezanje šiblja uz prometnice 3.960 m2, prijevoz za različite potrebe kamion sa kranom 14 sati te ostale aktivnosti u skladu sa potrebama.

- U MO Stari Grabovac: ručno je pokošeno 9.870 m2,  a uz bankinu 32.500 m2, rezanje šiblja uz prometnice 2.800 m2, uklanjanje suhog i bolesnog drveća 2 kom, prijevoz za različite potrebe kamion sa kranom 4 sati te ostali radovi u skladu sa potrebama.

- MO Paklenica: pokošeno 39.100 m2 bankina, ručno pokošeno 6.560 m2 zelenih površina, 2.500 m2 rezanja šiblja uz prometnice, prijevoz za različite potrebe kamion sa kranom 3 sata te ostale aktivnosti u skladu sa potrebama.

- MO Voćarica: košenje 57.100 m2 bankina, ručno pokošeno 6.800 m2 zelenih površina, 3.200 m2 rezanja šiblja uz prometnice, prijevoz za različite potrebe kamion sa kranom 3 sata te ostali radovi u skladu sa potrebama.

- MO Jazavica:, pokošeno 35.500 m2 bankina, strojno pokošeno 14.800 m2 zelenih površina, 300 m2 rezanja šiblja uz prometnice, ručno pokošeno 2.320 m2 zelenih površina, orezivanje 3 krošnje drveća, te ostali radovi po potrebi.

- MO Roždanik: pokošeno 26.990 m2 bankina, ručno je pokošeno 7.800 m2 zelenih površina, te ostali radovi po potrebi.

- MO Rajić: pokošeno 111.200 m2 bankina, a strojno 23.250 m2 zelenih površina, te ručno košenje površina 11.060 m2, 8 uklanjanja suhog i bolesnog drveća, 7.240 m2 rezanja šiblja uz prometnice, orezano 330 m2 živica, prijevoz za različite potrebe, kamion sa kranom 22 sata, te ostali radovi po potrebi kao i razni nepredviđeni radovi po zahtjevu Grada,

- MO Borovac: pokošeno 50.650 m2 bankina, ručno pokošeno 10.360 m2 zelenih površina, rezanje 2.600 m2 šiblja uz prometnice, prijevoz za različite potrebe kamion sa kranom 5 sati, 2 uklanjanja suhog i bolesnog drveća, te ostali potrebni radovi.

- MO Nova Subocka: ručno pokošeno 12.850 m2 zelenih površina, košnja 46.420 m2 uz bankine, 3 orezivanja krošnji drveća, te ostali radovi po potrebi.

- MO Stara Subocka: ručno pokošeno 61.835 m2 zelenih površina, košnja uz bankine 73.809 m2, rezanje 5.400 m2 šiblja uz prometnice, prijevoz za različite potrebe, kamion sa kranom 5 sati, te ostali radovi po potrebi.

- MO Kozarice: pokošeno ručno 9.250 m2 zelenih površina, te uz bankine 9.200 m2, 1.500 m2 rezanja šiblja uz prometnice, prijevoz za različite potrebe, kamion sa kranom 4 sata te ostali radovi po potrebi.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| M2 površine | Košnja zelenih površina | m2 | 4.500.000 | 2.448.906 | 54% |
| M2 površine | Čišćenje prometnih i pješačkih površina | m2 | 3.500.000 | 2.272.970 | 65% |

***3.4.2. Aktivnost 1004 A100002 Održavanje nerazvrstanih cesta***

  Aktivnost je planirana u iznosu 436.000,00 eura, a realizirana u prvoj polovici godine u iznosu od 103.294,71 eura. Kroz ovu aktivnost se vrše radovi redovnog održavanja kao što su izrada kamene podloge, saniranje neravnina na makadamskim cestama, krpanje udarnih rupa, ugradnja i valjanje asfaltne mase, postavljanje horizontalne i vertikalne signalizacije, popravci na sustavu odvodnje s nerazvrstanih cesta, čišćenje jaraka, zamjena dotrajalih i uništenih ivičnjaka popravak pješačkih staza i sl.

Na području Grada Novske se održava 57 ulica ukupne dužine 38,79 km, a u prigradskim naseljima 59 nerazvrstanih cesta ukupne dužine 44,23 km.

Gledano po mjesnim odborima struktura utroška sredstava je slijedeća:

- **MO Novska**: Dobava i razgrtanje tucanika uz valjanje valjkom, krpanje udarnih rupa na asfaltnim površinama, ugradnja betonskih rubnjaka, izrada propusta ispod ceste s betonskim cijevima, nabava, doprema i ugradnja betonskih rigolica, strojno čišćenje odvodnih kanala jaraka – kanala uz cestu s profilnom korpom, nabava i postavljanje prometnih znakova, postavljanje slivničkih rešetki, popravak pješačkih staza, bojanje ograde na pješačkim mostovima i sl. u ukupnom iznosu od **75.744,57 eura.**

- **MO Borovac**: Nabava, dobava i razgrtanje tucanika uz valjanje valjkom, strojno čišćenje odvodnih jaraka – kanala uz cestu, nabava, doprema i postavljanje prometnih znakova, radovi strojem u režiji na održavanju nerazvrstanih cesta, u ukupnom iznosu od **3.237,48 eura.**

-  **MO Bročice**: Nabava, doprema i postavljanje prometnih znakova, radovi strojem u režiji održavanja nerazvrstanih cesta i ostale infrastrukture, u ukupnom iznosu od **1.955,68 eura.**

**- MO Stari Grabovac**: Nabava, doprema i razgrtanje tucanika, radovi strojem u režiji na održavanju nerazvrstanih cesta i ostale infrastrukture, u ukupnom iznosu od **1.365,58 eura.**

- **MO Brestača**: Nabava, doprema i razgrtanje tucanika uz valjanje valjkom, radovi strojem u režiji na održavanju nerazvrstanih cesta i ostale infrastrukture, u iznosu od **2.414,58 eura.**

**- MO Nova Subocka**: Strojno čišćenje odvodnih jaraka-kanala uz cestu, u iznosu od **4.643,67 eura.**

**- MO Stara Subocka**: Strojno čišćenje odvodnih jaraka-kanala uz cestu, radovi strojem u režiji na održavanju nerazvrstanih cesta i ostale infrastrukture, nabava, doprema i ugradnja prometnih znakova, , u iznosu od **1.725,34 eura.**

**- MO Lovska**: Krpanje udarnih rupa na asfaltnim kolnicima, strojno čišćenje odvodnih kanala, strojno čišćenje odvodnih jaraka-kanala uz cestu, radovi strojem u režiji na održavanju nerazvrstanih cesta i ostale infrastrukture, u ukupnom iznosu od **4.505,59 eura.**

- **MO Brezovac/Kričke**: Nabava, doprema i razgrtanje tucanika uz valjanje valjkom, krpanje udarnih rupa na asfaltnim kolnicima, strojno čišćenje odvodnih kanala, u ukupnom iznosu od **7.702,27 eura.**

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj intervencija | Intervencije na održavanju kako bi se držalo objekte u upotrebljivom stanju | Broj intervencija | 15 | 7 | 47% |

*3.4.3. Aktivnost 1004 A100003 Održavanje javne rasvjete*

Aktivnost je planirana u iznosu od 40.000,00 eura, a realizirana u razdoblju od 01.01.-30.06. 2024. godine u iznosu od 37.428,60 eura. Kroz ovu aktivnost izvršena je zamjena 200 kom natrijevih žarulja , 198 kom prigušnica, 40 kom propaljivača, zamijenjeno je 4 kom uklopnih satova sa luksomatom i sondom, postavljena su 2 drvena jelova stupa, rasvjetni stup KORS 6 m 3 komada, kugla kandelabera 9 komada,svjetiljka sa krakom Gamalux LVC-06E 2 komada, svjetiljka LED max 43 W 8 komada, dvotarifno brojilo 10-40 A 1 komad, izvršena je zamjena odnosno ugradnja niza sitnog inventara ( grla E27 5 kom, kabela raznih promjera 380 m, stezaljki 17 kom, osigurača) nužnog za funkcioniranje sustava javne rasvjete. U održavanje javne rasvjete utrošen je 108 radni sat KV električara.

Održavanje javne rasvjete na području Grada Novske i prigradskih naselja obavlja gradska tvrtka Novokom d.o.o. Novska.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj intervencija | Intervencije na održavanju kako bi se držalo rasvjetu u upotrebljivom stanju | Broj intervencija | 65 | 49 | 75% |

*3.4.4. Aktivnost 1004 A100004 Zimska služba*

Aktivnost je planirana u iznosu od 27.000,00 eura, a realizirana u razdoblju od 01.01.-30.06.2024. godine u iznosu od 26.973,49 eura. Kroz ovu aktivnost zbog povoljnih vremenskih prilika u zimskom dijelu godine nije bilo čišćenja snijega ralicom kako u Gradu Novska tako i u prigradskim naseljima . Izvršeno je 8 izlazaka zbog soljenja prometnica u Gradu Novska i prigradskim naseljima. Također je izvršeno posipanje solju 4.776,00 m2 pješačkih staza i trgova u 6 navrata. Ostale aktivnosti u radu zimske službe bila su dežurstva i to I stupanj 24 sata i II stupanj 29 sati dežurstva.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj intervencija | Čišćenje snijega raljenjem | Broj intervencija | 2 | 0 | 0% |
| Broj intervencija | Posipanje soli | Broj intervencija | 6 | 8 | 75% |

*3.4.5. Aktivnost 1004 A100005 Potrošnja električne energije za javnu rasvjetu*

Planirani iznos od 150.000,00 eura, realiziran je u razdoblju od 01.01.-30.06.2024. godine u iznosu od 57.165,69 eura za utrošenih 364.441,00 kWh električne energije za javnu rasvjetu. Javna rasvjeta pokriva 1630 rasvjetnih mjesta na području grada Novske i prigradskih naselja.

**3.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

*3.5.1. Kapitalni projekt 1025 K100001 Izrada projektno tehničke dokumentacije za projekte komunalne infrastrukture*

Projekt je planiran u iznosu od 19.964,00 eura, a realiziran u iznosu od 12.393,46 eura u prvoj polovici godine. Sredstva su utrošena na izradu geodetske podloge nužne za projektiranje rekonstrukcije ceste od državne ceste D47 do centra naselja Kričke, zatim izradu parcelacijskog elaborata kojim su odvojene dvije čestice u Potočnoj ulici koje će se dati u najam, izradu geodetske podloge nužne kod izmjene glavnog projekta nogostupa u Bročicama, izradu geodetske podloge potrebne kod projektiranja ceste prema groblju u Voćarici i izradu geodetskog elaborata temeljem kojeg je izvršen upis rekonstruirane i dograđene mrtvačnice u Starom Grabovcu u katastar i zemljišnu knjigu.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj projekata | Projektiranja koja nisu redovno planirana | Broj projekata | 2 | 5 | 250% |

*3.5.2. Kapitalni projekt 1025 K100002 Prometnica i parkiralište Trg dr F. Tuđmana u Novskoj - tržnica*

Za realizaciju ovog kapitalnog projekta osigurana su sredstva u iznosu od 8.403,00 eura, te nije bilo realizacije u prvih šest mjeseci. Kroz ovaj projekt se projektira rekonstrukcija trga iza zgrada na Trgu dr. F. Tuđmana i izgradnja prometnice prema gradskoj tržnici.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Postotak izgrađenosti | Izgradnja prometnice | Postotak izgrađenosti | 0 | 0 | - |

*3.5.3. Kapitalni projekt 1025 K100003 Poduzetnička zona Novska*

Projekt je planiran u iznosu od 2.437.685,00 eura, te je realiziran u prvoj polovici godine u iznosu od 6.625,00 eura. Ovim sredstvima je plaćena geodetska podloga za projektiranje izmještanja dalekovoda koji presijeca poduzetničku zonu, zatim izrada glavnog projekta izmještanja dalekovoda,, izmjena projektne dokumentacije III faze izgradnje prometnice u zoni, te izrada parcelacijskog elaborata kojim se formira parcela za novog poduzetnika u zoni – tvrtku STM Croatia d.o.o..

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Izgrađenost prometne mreže | Izgradnja cestovne mreže i prateće komunalne infrastrukture | Metar dužni | 1.480 m | 1080 m | 73% |

U trenutku pisanja ovog izvješća u tijeku je postupak javne nabave za radove na produženju prometnice kroz zonu.

*3.5.4. Kapitalni projekt 1025 K100006 Aglomeracija*

Projekt se odnosi na Aglomeraciju Novska i planiran je u iznosu od 263.000,00 eura, a realiziran u iznosu od 29.970,35 eura u prvoj polovici godine. Realizacija se odnosi na transfer sredstava tvrtki Vodovod Novska d.o.o. temeljem zahtjeva za doznakom sredstava, a u svrhu plaćanja radova na izgradnji sustava odvodnje otpadnih voda u naseljima Stari Grabovac, Paklenica, Voćarica, Jazavica, Roždanik i dio Rajića, te rekonstrukciji vodovodne mreže u gradu Novska.

Plan realizacije

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2024. | Realizacija 1.1.-30.6. 2024. | Indeks % |
| Postotak izgrađenosti | Izgradnja aglomeracije i UPOV-a, te spajanje kućanstava | Postotak izgrađenosti | 0% | 97% | 93% | 96% |

*3.5.5. Kapitalni projekt 1025 K100007 Nogostup Brestača – Nova Subocka*

Za realizaciju ovog kapitalnog projekta osigurana su sredstva u iznosu od 50.000,00 eura, te nije bilo realizacije u prvoj polovici godine. Ova sredstva su namijenjena za izgradnju i stručni nadzor na izgradnji nogostupa u naseljima Brestača i Nova Subocka.

Plan realizacije

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2024. | Realizacija 1.1.-30.6. 2024. | Indeks % |
| Postotak izgrađenosti | Izgradnja nogostupa | Postotak izgrađenosti | 0% | 40% | 0% | 0% |

*3.5.6. Kapitalni projekt 1025 K100008 Nogostup Novska-Bročice*

Za realizaciju ovog kapitalnog projekta osigurana su sredstva u iznosu od 391.010,00 eura, a realizirano je 270.327,06 eura u prvoj polovici godine. Ova sredstva su utrošena za izgradnju i stručni nadzor na izgradnji nogostupa u naselju Bročice. U trenutku pisanja ovog izvješća radovi na izgradnji su završeni i uspješno je obavljen tehnički pregled

*3.5.7. Kapitalni projekt 1025 K100009 Kanalizacija Brestača-Nova Subocka*

Za realizaciju ovog kapitalnog projekta osigurana su sredstva u iznosu od 30.000,00 eura, te nije bilo realizacije u prvoj polovici godine.

Planirana sredstva će se doznačiti gradskoj tvrtki Vodovod Novska za sufinanciranje troška priključka građana naselja Brestača i Nova Subocka na sustav odvodnje otpadnih voda (kanalizaciju). Vodovod Novska je ugovorio i započeo radove na spajanju kućanstava na sustav, te će im se sredstva doznačavati temeljem izdanih zahtjeva.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Postotak spojenih kućanstava | Kućanstva spojena na sustav | Postotak izgrađenosti | 80% | 95% | 119% |

*3.5.8. Kapitalni projekt 1025 K100019 Solarna elektrana u poduzetničkoj zoni*

Za realizaciju ovog kapitalnog projekta osigurana su sredstva u iznosu od 19.246,00 eura, te nije bilo realizacije u prvoj polovici godine.

Ovim projektom se izrađuje projektna dokumentacija za gradnju solarne elektrane u Poduzetničkoj zoni Novska. Projekt se provodi u suradnji s HEP-om koji će po ishođenju građevne dozvole otkupiti projekt od grada i nastaviti s izgradnjom elektrane. Elektrana će se nalaziti na površini 10 ha i proizvoditi cca 6 MW električne energije. Projekt se provodi već petu godinu, no zbog sporosti u dobivanju potrebnih suglasnosti, te izmjeni projektnog zadatka od strane HEP-a, još nije završen.

*3.5.9. Kapitalni projekt 1025 K100021 Uređenje dječjih igrališta*

Za realizaciju ovog kapitalnog projekta osigurana su sredstva u iznosu od 103.000,00 eura, te nije bilo realizacije u prvih šest mjeseci.

Sredstva se planira utrošiti na totalnu rekonstrukciju igrališta na Trgu Gjure Szabe u Novskoj i asfaltiranje igrališta u Starom Grabovcu.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024 | Indeks %. |
| Obnovljena dječja igrališta | Obnova dječjih igrališta | Broj obnovljenih igrališta | 3 | 0 | 0% |

*3.5.10. Kapitalni projekt 1025 K100024 Izgradnja ceste Radnička ul. U Novskoj – D47*

Za realizaciju ovog kapitalnog projekta osigurana su sredstva u iznosu od 9.625,00 eura, te nije bilo realizacije u prvih šest mjeseci.

Ovim projektom se izrađuje projektna dokumentacija temeljem koje će se graditi novi ulaz u grad s državne ceste D47. Ulaz bi bio spojen na kraj Radničke ulice. Ovim ulazom bi se građanima zapadnog dijela grada Novske omogućio brži i jednostavniji ulazak u grad, kao i izlazak na državnu cestu. Za ovaj projekt ishođena je Lokacijska dozvola, te je u tijeku izrada glavnog projekta.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024 | Indeks %. |
| Postotak izrađenosti | Izgrađena cesta | Postotak izrađenosti | 50% | 0% | 0% |

*3.5.11. Kapitalni projekt 1025 K100026 Izgradnja prometnice od pristupne ceste Srednje škole Novska do Hercegovačke ul. u Novskoj*

Za realizaciju ovog kapitalnog projekta osigurana su sredstva u iznosu od 330.000,00 EUR, a realizirano je 10.625,00 eura u prvih šest mjeseci.

Ovim sredstvima je plaćena okončana situacija na izradi projektne dokumentacije temeljem koje će se graditi prometnica.

U trenutku pisanja ovog izvješća radovi za izgradnju su ugovoreni i očekuje se završetak izgradnje do kraja tekuće godine.

*3.5.12. Kapitalni projekt 1025 K100027 Prometnica Zagrebačka ul. – Mihanovićeva ul. u Novskoj*

Za realizaciju ovog kapitalnog projekta osigurana su sredstva u iznosu od 6.000,00 eura, te nije bilo realizacije u prvoj polovici godine.

Ovim projektom se planira izraditi projektnu dokumentaciju temeljem koje bi se gradila cesta koja bi spajala Zagrebačku i Mihanovićevu ulicu u Novskoj i prolazila ispred doma zdravlja. Izrada projektne dokumentacije je ugovorena i u tijeku je izrada projekta.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024 | Indeks %. |
| Postotak izrađenosti | Izrađena projektna dokumentacija | Postotak izrađenosti | 100% | 50% | 50% |

*3.5.13. Kapitalni projekt 1025 K100031 Modernizacija javne rasvjete*

Za realizaciju ovog kapitalnog projekta osigurana su sredstva u iznosu od 56.100,00 eura, a realizirana u iznosu od 30.000,00 eura u prvoj polovici godine.

Ovim sredstvima se plaća izrada projektne dokumentacije nužne za modernizaciju javne rasvjete na području Grada Novske. Ovaj projekt je sufinanciran sredstvima Fonda za zaštitu okoliša u 90% iznosu. Energetski pregled, te izrada projektne dokumentacije modernizacije javne rasvjete su u cijelosti završeni.

*3.5.14. Kapitalni projekt 1025 K100033 Proširenje vodovodne mreže*

Za realizaciju ovog kapitalnog projekta osigurana su sredstva u iznosu od 13.000,00 eura, te nije bilo realizacije u prvoj polovici godine.

Ova sredstva će se transferirati gradskoj tvrtki Vodovod Novska d.o.o. ukoliko se pokaže potreba za izgradnjom vodovodne mreže koja nije bila redovno planirana (obično kratka produženja postojeće mreže i sl.).

*3.5.15. Kapitalni projekt 1025 K100034 Pristupna prometnica Hotela Knopp*

Za realizaciju ovog kapitalnog projekta osigurana su sredstva u iznosu od 65.929,00 eura, a realizirana u iznosu od 65.928,04 eura u prvoj polovici godine.

Ovim sredstvima je plaćena okončana situacija na izgradnji pristupne prometnice Hotelu Knopp. Radovi na izgradnji prometnice su u cijelosti završeni, te je uspješno obavljen tehnički pregled.

*3.5.16. Kapitalni projekt 1025 K100036 Rekonstrukcija ulica Samar brod u Novskoj*

Za realizaciju ovog kapitalnog projekta osigurana su sredstva u iznosu od 52.625,00 eura, a realizirano je 750,00 eura u prvoj polovici godine.

Ovim sredstvima je plaćena izrada Elaborata nepotpunog izvlaštenja za oborinsku odvodnju predmetnog područja. Slijedi sklapanje ugovora o služnosti s vlasnicima preko čijeg zemljišta prolaze vodovi oborinske odvodnje.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024 | Indeks %. |
| Rekonstrukcija prometne mreže | Rekonstrukcija uličnog zastora s ugrađenom odvodnjom | % | 0 | 0 | - |

*3.5.17. Kapitalni projekt 1025 K100037 Izgradnja fotoelektrane za UPOV Subocka*

Za realizaciju ovog kapitalnog projekta osigurana su sredstva u iznosu od 5.309,00 eura, te nije bilo realizacije u prvoj polovici godine.

Ova sredstva će se transferirati gradskoj tvrtki Vodovod Novska d.o.o. temeljem ispostavljenog zahtjeva, a za potrebe izgradnje solarne elektrane u sklopu Uređaja za pročišćavanje otpadnih voda u Subockoj.

*3.5.18. Kapitalni projekt 1025 K100038 Aglomeracija Rajić - Borovac*

Za realizaciju ovog kapitalnog projekta osigurana su sredstva u iznosu od 80.000,00 eura, te nije bilo realizacije u prvoj polovici godine.

Ova sredstva će se transferirati gradskoj tvrtki Vodovod Novska d.o.o. za potrebe sufinanciranja troškova na izgradnji sustava odvodnje otpadnih voda u naselju Rajić.

*3.5.19. Kapitalni projekt 1025 K100039 Parkiralište kod groblja Brestača*

Za realizaciju ovog kapitalnog projekta osigurana su sredstva u iznosu od 317.750,00 eura, a realizirana u iznosu od 2.272,00 eura u prvoj polovici godine.

Ovim sredstvima je plaćena prva obračunska situacija na radovima nadsvođenja kanala uz groblje u Brestači i prateći stručni nadzor.

*3.5.20. Kapitalni projekt 1025 K100040 Pješačko – biciklistička staza Novska - Borovac*

Za realizaciju ovog kapitalnog projekta osigurana su sredstva u iznosu od 262.500,00 eura, a realizirana u iznosu od 8.625,00 EUR u prvoj polovici godine.

Ovim sredstvima je plaćena izrada projektne dokumentacije temeljem koje će se obnoviti predmetna staza.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024 | Indeks %. |
| Rekonstrukcija nogostupa | Totalna rekonstrukcija postojećeg nogostupa | % | 50% | 0% | 0% |

*3.5.21. Kapitalni projekt 1025 K100041 Arhitektonsko-urbanistički natječaj Trg dr.Franje Tuđmana*

Za realizaciju ovog kapitalnog projekta osigurana su sredstva u iznosu od 100.000,00 eura, te nije bilo realizacije u prvoj polovici godine.

Ovim sredstvima se planira provesti arhitektonski natječaj i ugovoriti izradu projektne dokumentacije temeljem koje bi se preuredio Trg dr. Franje Tuđmana u Novskoj. Postupak još nije pokrenut.

*3.5.22. Kapitalni projekt 1025 K100042 Kružni tokovi Tomislavova – Matoševa i Tomislavova – A. Stepinca*

Za realizaciju ovog kapitalnog projekta osigurana su sredstva u iznosu od 141.438,00 eura, te nije bilo realizacije u prvoj polovici godine.

Ovim sredstvima će se sufinancirati izrada projektne dokumentacije nužne za izgradnju kružnih tokova na predmetnim raskrižjima. Nositelj radova je Županijska uprava za ceste i planira se sufinanciranje po uobičajenom modelu 50:50.

U trenutku pisanja ovog izvješća Županijska uprava za ceste pokreće postupak javne nabave za radove na izgradnji ova dva kružna toka.

*3.5.23. Kapitalni projekt 1025 K100043 Punionica za električne automobile*

Za realizaciju ovog kapitalnog projekta osigurana su sredstva u iznosu od 78.102,00 eura, te nije bilo realizacije u prvoj polovici godine.

Ovim sredstvima se planira izgraditi punionicu za električne automobile u gradu Novska. Čeka se javni poziv Fonda za zaštitu okoliša kroz koji bi se sufinancirala izgradnja punionice. U trenutku pisanja ovog izvješća još nema najave ovog poziva.

*3.5.24. Kapitalni projekt 1025 K100045 Obnova lokalnih prometnica*

Za realizaciju ovog kapitalnog projekta osigurana su sredstva u iznosu od 50.000,00 eura, te nije bilo realizacije u prvoj polovici godine.

Ovim sredstvima će se platiti postavljanje asfaltnog zastora u Zagorskoj ulici u Novoj Subockoj, na putu do groblja Jazavica – Roždanik i odvojku u Jazavici (Babić sokak). Ove radove se planira izvesti do kraja tekuće godine.

*3.5.25. Kapitalni projekt 1025 K100046 Rekonstrukcija nerazvrstane ceste D47 - Kričke*

Za realizaciju ovog kapitalnog projekta planirana su sredstva u iznosu od 2.040.188,00 eura, a realizirano je 32.625,00 eura u prvoj polovici godine.

Ovim sredstvima je plaćena izrada projektne dokumentacije temeljem koje bi se rekonstruirala predmetna prometnica. Projekt je prijavljen na javni poziv Ministarstva poljoprivrede, no sredstva nisu odobrena.

*3.5.26. Kapitalni projekt 1025 K100047 Urbana mreža zelene infrastrukture Grada Novske*

Za realizaciju ovog kapitalnog projekta osigurana su sredstva u iznosu od 74.375,00 eura, te nije bilo realizacije u prvoj polovici godine.

Ovim sredstvima će se financirati izrada projektne dokumentacije za šest lokacija u gradu Novska koje bi se preuredilo, a cilj je preurediti i obnoviti Trg Gjure Szabe kroz ovaj projekt. Projekt će se prijaviti na javni poziv Ministarstva prostornog uređenja za sufinanciranje koji je u najavi.

*3.5.27. Tekući projekt 1025 T100001 Održavanje groblja*

Za realizaciju ovog kapitalnog projekta osigurana su sredstva u iznosu od 27.000,00 eura, te nije bilo realizacije u prvoj polovici godine.

Ovim projektom se provodi uređivanje centralnih staza na mjesnim grobljima, održavanje grobalja košnjom i izvode potrebni radovi na održavanju mrtvačnica (investicijska ulaganja). Radove izvodi gradska tvrtka Novokom d.o.o. U prvih šest mjeseci nisu izvođeni predmetni radovi.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024 | Indeks %. |
| Broj košnji | Košnja zelenih površina na grobljima | kom./god | 12 | 6 | 50% |
| Komada izgrađenih I obnovljenih staza | Izgradnja novih i obnova postojećih staza na grobljima | kom | 2 | 0 | 0% |

**3.6. Program 1006 ZAŠTITA OKOLIŠA**

*3.6.1. Aktivnost 1026 A100001 Poticanje razvoja svijesti o zaštiti okoliša*

Aktivnost je planirana u iznosu od 90.751,00 eura, a realizirana u prvoj polovici godine u iznosu od 73.350,22 eura. Kroz ovaj projekt je plaćena naknada za smanjenje količine miješanog komunalnog otpada ( ne odvajamo dovoljno) u iznosu od 25.725,22 eura i trošak nabave spremnika za odvojeno prikupljanje otpada u iznosu od 38.100,00 eura (Fond zaštite okoliša sufinancirao u 80%).

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2023. | Indeks % |
| Broj očišćenih okućnica | Čišćenje okućnica koje vlasnici ne održavaju | Broj akcija čišćenja | 2 | 0 | 0% |

*3.6.2. Kapitalni projekt 1026 K100001 Sanacija deponije Kurjakana*

Aktivnost je planirana u iznosu od 56.179,00 eura, a realizirana u prvoj polovici godine u iznosu od 6.472,13 eura. Ovim sredstvima plaćeno je utvrđivanje preostalog kapaciteta odlagališta (radi se svake godine) i provedena edukativna radionica s temom izobrazno informativnih aktivnosti o gospodarenju otpadom (Novokom u suradnji s Pučkim učilištem).

*3.6.3. Tekući projekt 1026 T100001 Akcijski plan energetski održivog razvoja i prilagodbe klimatskim promjenama*

Projekt je planiran u iznosu od 13.100,00 eura, a realizirano je 13.000,00 eura u prvoj polovici godine. Sredstva su utrošena na pripremu i izradu radnih podloga koje su preduvjet za izradu Plana energetski održivog razvoja i prilagodbe klimatskim promjenama. Ovaj projekt je sufinanciran sredstvima Fonda zaštite okoliša u 80% iznosu. Plan energetski održivog razvoja je strateški dokument koji će u budućnosti biti obavezan kod javljanja na natječaje za financiranje i sufinanciranje projekata.

**3.7. Program 1027 ZAŠTITA, OČUVANJE I UNAPREĐENJE ZDRAVLJA**

*3.7.1. Aktivnost 1027 A100001 Sanitarna zaštita*

Projekt je planiran u iznosu od 48.946,00 ura, a realiziran u prvoj polovici godine u iznosu od 20.564,65 eura. Ova sredstva su utrošena na trošak zbrinjavanja pasa lutalica koji su zbrinuti u objektima skloništa za životinje u Pakracu, za trošak nadzora u provedbi deratizacije i dezinsekcije i na provedbu dvije akcije dezinsekcije, te jedne akcije proljetne deratizacije.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj tretmana | Proljetna i jesenska deratizacija | Broj tretmana/god | 2 | 1 | 50% |
| Broj tretmana | Dezinsekcija (larvicidna + adulticidna) | Broj tretmana/god | 3+3 | 2+2 | 50% |
| Broj intervencija | Hvatanje i zbrinjavanje pasa lutalica | Broj intervencija/god | 25 | 16 | 64% |

*3.7.2. Tekući projekt 1007 T100002 Veterinarske usluge*

Projekt je planiran u iznosu od 3.319,00 eura a realiziran u prvoj polovici godine u iznosu od 522,71 eura. Ovim programom se subvencionira ispitivanje na trihinelu, te se na taj način potiču mjere vezane uz sprečavanje zaraze ljudi trihinelom na području Grada Novske. Sufinancirano je 263 ispitivanja. Realizacija na ovoj poziciji je u pravilu velika u drugoj polovici godine u vrijeme svinjokolja.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6.2024. | Indeks % |
| Broj uzoraka | Ispitivanje na trihinelu | Broj uzoraka | 1500 | 263 | 17,5% |

**3.8. Program 1028 PROSTORNO UREĐENJE I UNAPREĐENJE STANOVANJA**

*3.8.1. Tekući projekt 1028 T100001 Geografsko-informacijski sustav*

Aktivnost je planirana u iznosu od 10.000,00 eura, te u prvoj polovici godine nije bilo realizacije na ovoj poziciji. Aktivnost se odnosi na održavanje i ažuriranje gradskog GIS-a.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj ažuriranja | Ažuriranje baze podataka i nadogradnja gradskog GIS-a | Broj ažuriranja/god | 2 | 0 | 0% |

*3.8.2. Tekući projekt 1028 T100002 Prostorno planska dokumentacija*

Projekt je planiran u iznosu od 89.326,00 eura, a realizirano u iznosu od 20.663,13 eura u prvoj polovici godine. Ovim sredstvima su plaćene VIII izmjene PPU, prva situacija na izradi Strategije zelene urbane opreme i prva situacija izrade I. izmjena Detaljnog plana uređenja groblja u Voćarici.

**3.9. Program 1008 ORGANIZIRANJE I PROVOĐENJE ZAŠTITE I SPAŠAVANJA**

*3.9.1. Aktivnost 1029 A100002 Sufinanciranje rada Vatrogasne zajednice Grada Novske*

Aktivnost je planirana u iznosu od 61.300,00 eura, a realizirana u prvoj polovici godine u iznosu od 30.313,54 eura. Aktivnost se realizirala kroz dvije pozicije kako slijedi:

* tekuće donacije u realiziranom iznosu od 26.843,02 eura za sufinanciranje redovne djelatnosti deset Dobrovoljnih vatrogasnih društava i Vatrogasne zajednice.
* Kapitalne donacije u realiziranom iznosu od 3.470,52 eura za podmirenje troškova otplate anuiteta za dva kombi vozila.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj intervencija | Intervencije u sprečavanju požara i drugih nepogoda | Broj intervencija/god | 30 | 48 | 160% |

*3.9.2. Aktivnost 1029 A100003 Sufinanciranje rada HGSS Stanica Novska*

Projektom su planirana sredstva u iznosu od 5.900,00 eura, te nije bilo realizacije u prvoj polovici godine. Sredstva služe HGSS stanici Novska za podmirenje troškova otplate kredita za nabavu terenskog vozila, troškove goriva, nabavu opreme, uređenje temelja na zgradi HGSS-a u Novskoj i druge redovne troškove.

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj intervencija | Intervencije u spašavanju unesrećenih i sl. | Broj intervencija/god | 70 | 39 | 56% |

*3.9.3. Aktivnost 1029 A100004 Civilna zaštita*

Projekt je planiran u iznosu od 2.000,00 eura, te je u prvoj polovici godine realiziran u iznosu od 1.000,00 eura. Ovim sredstvima plaćena je izrada Procjene ugroženosti od požara i Plana zaštite od požara.

*3.9.4. Tekući projekt 1029 T100001 Sanacija klizišta*

Projekt je planiran u iznosu od 400.423,00 eura, te je u prvoj polovici godine realiziran u iznosu od 94.875,70 eura. Sredstva su utrošena na sanaciju klizišta na Samar brdu.

U trenutku pisanja ovog izvješća radovi na sanaciji klizišta su u cijelosti završeni.

*3.9.5. Tekući projekt 1029 T100002 Tekući projekt zaštite i spašavanja*

Projekt je planiran u iznosu od 172.497,00 eura, a realiziran u prvoj polovici godine u iznosu od 144.390,00 eura.

Utrošena sredstva su u cijelosti pomoć iz državnog proračuna i utrošena su na isplatu štete prouzročene nevremenom u kolovozu 2023. godine na stambenim objektima.

**3.10. Program 1037 SMART REVOLUTION NOVSKA**

*3.10.1. Kapitalni projekt 1037 K100001 Sustav za praćenje kvalitete zraka Aerys X*

Projekt je planiran u iznosu od 5.813,00 eura i realiziran u iznosu od 5.812,50 eura. Ovim sredstvima plaćeno je postavljanje sustava za praćenje kvalitete zraka u centru grada Novske. Projekt je sufinanciran bespovratnim sredstvima Fonda za zaštitu okoliša u 80% iznosu.

*3.10.2. Kapitalni projekt 1037 K100002 APL siguran pješački prijelaz*

Projekt je planiran u iznosu od 42.690,00 eura i realiziran u iznosu od 25.268,88 eura u prvih šest mjeseci. Ovim sredstvima plaćena je nabava 10 električnih bicikala i postavljanje punionica za iste na dvije lokacije u gradu (kod Hotela Knopp i kod sportske dvorane). Bicikle će moći koristiti građani kad za tim budu imali potrebu.

**3.11. Program 1038 SMART AND SAFE CITY NOVSKA**

*3.11.1. Kapitalni projekt 1038 K100001 Praćenje temperature kolnika na Lorawan tehnologiji*

Projekt je planiran u iznosu od 9.400,00 eura, te nije bilo realizacije u prvoj polovici godine. Ovim projektom će se postaviti senzorska stanica za mjerenje temperature kolnika na području grada Novske i taj podatak će biti javno dostupan kroz mobilne platforme. Uspostavom ovog sustava će se steći uvjeti za sigurnije prometovanje naročito u zimskom periodu kad zbog niskih temperatura postoji veća mogućnost klizanja kod kočenja i manevriranja motornim vozilima.

*3.11.2. Kapitalni projekt 1038 K100002 Razvoj i integracija GIS sustava*

Sredstva za financiranje ovog projekta planirana su u iznosu od 16.500,00 eura i utrošena su u cijelosti u prvoj polovici godine. Ovim projektom je uspostavljena nova GIS platforma za područje koje administrativno pokriva Grad Novska (grad Novska i prigradska naselja). GIS platforma nudi niz modula za prikaz različitih sadržaja, od kojih je možda zanimljivo istači prikaz katastarskih planova u realnom vremenu, što do sad nismo imali. GIS je dostupan i na mobilnim platformama.

*3.9.3. Kapitalni projekt 1038 K100003 Sigurni pješački prijelaz*

Sredstva za financiranje ovog projekta planiraju se u iznosu od 45.129,00 eura. Ovim projektom će se izgraditi još jedan „siguran“ pješački prijelaz u gradu Novska sa svom pratećom modernom svjetlećom signalizacijom, kao što je to već planirano i kroz Program Smart Revolution Novska. Ovakovim prijelazima se sigurnost pješaka koji preko njih prelaze diže na znatno višu razinu, a naročito u noćnim uvjetima kad su osvjetljeni modernom LED rasvjetom.

*3.9.4. Kapitalni projekt 1038 K100004 DOF podloga*

Sredstva za financiranje ovog projekta planiraju se u iznosu od 13.688,00 eura. Ovim projektom će se izraditi digitalna ortofoto podloga visoke rezolucije koju će se koristiti kao jedan od mogućih slojeva u već pomenutom GIS-u. DOF visoke rezolucije znatno bolje i oštrije prikazuje snimljeno područje, te je time olakšana orijentacija u korišenju GIS-a, a i povećane mogućnosti korištenja istog u planiranju prostora. Izradu ove DOF-a sufinancira Fond zaštite okoliša u 80% iznosu.

**Glava 00302 JAVNA VATROGASNA POSTROJBA GRADA NOVSKE**

**Tablica broj 2: Prikaz programa Javne vatrogasne postrojbe Grada Novske**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2024.** | **Naziv programa** | **Planirano** | **Realizacija 1.1.-30.6. 2024.** | **Indeks**  **%** |
| 1. | 1029 | Organiziranje i provođenje zaštite i spašavanja | 911.310,00 | 530.299,22 | 58% |
|  |  | **Ukupno** | **911.310,00** | **530.299,22** | **58%** |

U obrazloženju realizacije pojedinih programa su pobrojane aktivnosti, tekući i kapitalni projekti koje program sadrži.

**3.1. Program 1029 ORGANIZIRANJE I PROVOĐENJE ZAŠTITE I SPAŠAVANJA**

Plan realizacije

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Ciljana vrijednost 2024. | Realizacija 1.1.-30.6. 2024. | Indeks % |
| Broj intervencija | Intervencije u sprečavanju požara i drugih nepogoda | Broj intervencija/god | 200 | 48 | 24% |

**Program obuhvaća sljedeće aktivnosti i tekuće projekte**:

*3.1.1. Aktivnost 1029 A100001 Redovna djelatnost JVP*

Aktivnost je planirana u iznosu od 911.310,00 eura i realizirana u prvoj polovici godine u iznosu od 530.299,22 eura. Kroz ovu aktivnost su namireni trošak plaća, naknade troškova za zaposlene, doprinosi za mirovinsko osiguranje i doprinosi za zdravstvo u ukupnom iznosu od 266.134,02 eura (od toga 219.482,87 eura decentraliziranih sredstava – državna sredstva).

Iz sredstava pomoći (Min. gospodarstva) je utrošeno 1.043,40 eura na servisiranje pumpe koje se redovno provodi.

Iz sredstava dobivenih kroz donacije utrošeno je 372,09 eura za trošak edukacije koju je s djelatnicima proveo psiholog.

Ostatak troška čine sredstva Grada Novske i njima se pokriva naknada za prijevoz na posao, stručno usavršavanje zaposlenih, službena putovanja, nabava zaštitne odjeće i obuće, nabava uredskog materijala, trošak energije, materijal i dijelovi za tekuće i investicijsko održavanje, sitni inventar i autogume, komunalne usluge, zakupnine i najamnine, intelektualne usluge, usluge telefona i pošte, usluge tekućeg i investicijskog održavanja, premije osiguranja i nabava opreme za održavanje i zaštitu.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

Upravni odjel za gospodarstvo i poljoprivredu (kasnije u tekstu Upravni odjel) obavlja upravne i stručne poslove u vezi s poticanjem gospodarskih i poduzetničkih aktivnosti, poslove vezane uz poticanje poljoprivrede i turizma, kao i poslove vezane uz korištenje sredstava iz fondova Europske unije i to:

* poslove pripreme, proučavanja i vrednovanja prijedloga programa i projekata u području gospodarstva, poljoprivrede i turizma te projekata koji se kandidiraju za korištenje sredstava izvanproračunskih izvora financiranja,
* poslove pripreme i izvođenja aktivnosti promidžbe razvojnih potencijala i razvojnih projekata Grada usmjerenih privlačenju i poticanju ulaganja u te projekte, te uspostavljanja kontakata s institucijama i osobama zainteresiranim za ulaganja,
* davanje pomoći i podrške pri izgradnji poslovnih zona, inkubatora i ostalih poslovnih potpornih institucija,
* sudjelovanje u ostvarivanju uvjeta za korištenje nekretnina u vlasništvu Grada u funkciji razvojnih programa,
* organiziranje provedbe programa kreditnih linija za poticanje poduzetništva,
* obavlja poslove iz područja razvoja gospodarstva i poduzetništva kroz izradu prijedloga strateških dokumenata,
* sudjeluje u organizaciji gospodarskih i turističkih manifestacija,
* poticanje i promocija gospodarskih i turističkih potencijala,
* predlaganje i provođenje aktivnosti za razvoj turističke djelatnosti te koordiniranje aktivnosti svih dionika iz područja turizma na razini Grada kroz suradnju s Turističkom zajednicom Grada Novske,
* rješavanje u upravnim stvarima u prvom stupnju sukladno posebnim propisima,
* provođenje aktivnosti i poslovne suradnje s gradovima partnerima Grada i s ostalim međunarodnim subjektima,
* vođenje baze podataka o projektima na području Grada,
* predlaganje, suradnja i koordiniranje pripreme i provedbe projekata sufinanciranih iz fondova te državnih tijela,
* izradu prijedloga općih i pojedinačnih akata te stručnih prijedloga za provedbu razvojnih mjera gospodarske i poljoprivredne politike na razini Grada,
* predlaganje i provođenje mjera institucijske potpore u poljoprivrednoj proizvodnji, poticanje interesnog povezivanja poljoprivrednika te pružanje stručne pomoći proizvođačima, pogotovo obiteljskim poljoprivrednim gospodarstvima,
* suradnju s državnim i drugim tijelima te pravnim osobama nadležnim za poslove iz nadležnosti Upravnog odjela,
* daje mišljenja, suglasnosti ili posebne uvjete u postupcima izdavanja dozvola koje nadležna tijela i druge fizičke osobe zatraže od Grada,
* obrada prijava šteta od elementarnih nepogoda,
* izradu prijedloga akata i vođenje postupka za dodjelu koncesija, upis u registar, praćenje izvršavanja koncesijskih ugovora i izrada propisanih izvješća,
* provedba postupaka bagatelne nabave za nabavu roba, usluga i radova iz područja upravnog odjela
* i druge poslove koji mu se stave u nadležnost sukladno zakonu i općim aktima Grada.

Na kraju obračunskog razdoblja (01.01.2024.-30.06.2024.), Upravni odjel je realizirao programe u iznosu od 335.574,85 eura.

**Prikaz programa Upravnog odjela za gospodarstvo i poljoprivredu**

|  |  |  |  |
| --- | --- | --- | --- |
| **Redni broj** | **Brojčana oznaka programa u proračunu za 2024.** | **Naziv programa** | **Iznos (eur)** |
| 1. | 1030 | Podrška gospodarstvu i održivom razvoju | 60.293,18 |
| 2. | 1031 | Gospodarstvo | 26.653,77 |
| 3. | 1033 | Poticanje rada potporne institucije | 191.060,91 |
| 4. | 1034 | Poticanje razvoja turizma | 57.566,99 |
|  | **4 programa** |  |  |

**4.1. Program 1030 PODRŠKA GOSPODARSTVU I ODRŽIVOM RAZVOJU – 60.293,18 eura**

**Pravni temelj:**

Zakon o lokalnoj i područnoj (regionalnoj) samoupravi, Zakon o službenicima i namještenicima u lokalnoj i područnoj (regionalnoj) samoupravi, kao i svi drugi zakoni i podzakonski akti koji uređuju djelatnosti koje je dužan provoditi ili o kojima je dužan skrbiti Upravni odjel za gospodarstvo i poljoprivredu.

*4.1.1. Aktivnost A100001 Administracija i upravljanje – 60.293,18 eura*

Kroz ovu aktivnost su se financirali materijalni rashodi za zaposlene, stručno usavršavanje zaposlenika, službena putovanja i servis Bisnode (Info biz) koji se koristi za praćenje poslovnih aktivnosti gospodarskih subjekata.

**4.2. Program 1031 GOSPODARSTVO – 26.653,77 eura**

**Pravni temelj**:

Zakon o lokalnoj i područnoj (regionalnoj) samoupravi, Zakona o poljoprivredi, Pravilnik o državnim potporama poljoprivredi i ruralnom razvoju, Zakon o obrtu, Zakon o trgovačkim društvima, Zakon o poticanju razvoja malog gospodarstva, Statut Grada i drugi zakonski i podzakonski akti koji reguliraju problematiku iz nadležnosti upravnog odjela.

Program obuhvaća sljedeće tekuće projekte:

*4.2.1. Tekući projekti Programa 1031:*

Na polugodišnjoj razini, sredstva iz tekućeg projekta T10004 POLJOPRIVREDA utrošena su na usluge krčenja od raslinja u ukupnom iznosu od 14.686,28 eura.

Za rad Povjerenstva pri stručnom pregledu Programa zaštite od divljači realiziran je iznos od 139,36 eura.

Također je realiziran i iznos od 4.906,48 eura kojim su plaćene geodetske usluge potrebne za provedbu aktivnosti i obveza koje proizlaze iz Zakona o poljoprivrednom zemljištu, trošak javnobilježničkih usluga i trošak doprinosa za članove Povjerenstva za uvođenje u posjed poljoprivrednog zemljišta.

**Pokazatelji uspješnosti svih tekućih projekata Programa 1031**

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2024. | Ostvarena vrijednost 2024.  (do 30.06.) |
| Broj subvencioniranih kredita | Subvencioniranje kamatne stope poduzetničkih kredita | Broj potpisanih ugovora o subvenciji kamatne stope | 11 | 9 | 7 |

**4.3. Program 1033 POTICANJE RADA POTPORNE INSTITUCIJE – 191.060,91 eura**

Ovim projektom se iz općih prihoda i primitaka osiguravaju sredstva za rad Razvojne agencije Grada Novske. Prvenstveno, uloga NORA-e je pružanje intelektualne podrške, kako poduzetnicima početnicima, tako i onima koji već dugo posluju i to kroz pomoć u izradi potrebne dokumentacije kod pokretanja gospodarske djelatnosti, ishođenja kredita, apliciranja na strukturne fondove, provođenje mjera energetske učinkovitosti, prijava na natječaje te općenito oko izrade dokumentacije potrebne u gospodarskom poslovanju. Sredstva se osiguravaju za plaće i druga materijalna prava djelatnika, naknade članovima upravnog vijeća, stručno usavršavanje te organizaciju konferencije Invest in Novska.

**Pokazatelji uspješnosti aktivnosti A100001 Sufinanciranje rada Razvojne agencija Grada Novske - NORA**

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2024. | Ostvarena vrijednost 2024.  (do 30.06.) |
| Broj poslovnih planova | Izrada i pomoć u izradi poslovnih planova poduzetnicima i OPG-ima | Broj poslovnih planova/god. | 20 | 25 | 29 |
| Broj prijava | Priprema dokumentacije za apliciranje na javne pozive za sufinanciranje | Broj izrađenih prijava | 80 | 85 | 67 |

**4.4. Program 1034 POTICANJE RAZVOJA TURIZMA – 57.566,99 eura**

**Pravni temelj:**

Zakon o turističkim zajednicama, Zakon o lokalnoj i područnoj (regionalnoj) samoupravi i drugi zakonski i podzakonski akti koji reguliraju problematiku iz nadležnosti upravnog odjela.

Program obuhvaća sljedeće aktivnosti i tekuće projekte:

*4.4.1. Aktivnost A100001 Poticanje razvoja turističke djelatnosti – 25.310,65 eura*

Kroz ovu aktivnost iz općih prihoda i primitaka financiraju se troškovi plaća te troškovi redovnog održavanja informacijskog sustava.

Osnovni cilj Turističke zajednice je stvaranje prepoznatljivog i privlačnog turističkog okružja te osiguranje turističkog gostoprimstva kroz organizaciju manifestacija te promicanje turističkih uslužnih djelatnosti koje obavljaju poduzetnici ugostitelji na području Grada.

*4.4.2 Tekući projekt T100001 Manifestacije – 27.692,13 eura*

**Pokazatelj uspješnosti tekućeg projekta 1019 T100002 Manifestacije**

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost 2024. | Ostvarena vrijednost 2024.  (do 30.06.) |
| Broj manifestacija | Broj manifestacija u organizaciji Turističke zajednice | Broj manifestacija/god. | 3 | 4 | 3 |

Gledajući glavne manifestacije, u promatranom razdoblju održan je siječanjski dio manifestacije Advent u Novskoj, zatim manifestacija Maske do daske te se započelo s ljetnom manifestacijom – Ljeto u Novskoj. Uz njih je bilo i dodatnih aktivnosti, organizacija i sudjelovanja TZGN.

U veljači 2024. godine održana je manifestacija Maske do daske koja je s preko 500 veselih i maskiranih sudionika na prikladan način obilježila pokladno doba u Novskoj programom koji je uključivao maskiranu povorku gradskim ulicama, te program u Sportskoj dvorani uz izbor najoriginalnije maske.

Pred blagdan Uskrs održana je Proljetna avantura s lovom na pisanice za najmlađe te kreativnim uskrsnim radionicama.

U suradnji s Osnovnom školom Novska treću godinu za redom održano je obilježavanje Svjetskog dana plesa zajedničkom koreografijom sudionika u gradskom parku u Novskoj.

Prvog svibnja održano je obilježavanje VRO Bljesak s organiziranom budnicom koju su, iz sva tri smjera – Borovca, Nove Subocke i Bročica, realizirali tamburaški sastavi uz vožnju u kočijama kroz mjesta. Slavonska budnica je organizirana i 30. svibnja, povodom Dana državnosti.

Manifestacija Ljeto u Novskoj započela je 29. svibnja koncertom Tamburaškog sastava Šokci. U sklopu manifestacije održan je i koncertom Ansambla hrvatskih plesova i pjesama LADO i Borne Šercara Jazziana Croatica, na ljetnoj pozornici u gradskom parku.

U lipnju su održana još i događanja – Sportski dan na Novljanskom jezeru, Svjetski dan glazbe, Knjižnica na plaži, sportski turniri, predstave i sadržaji u organizaciji drugih udruga i ustanova u suradnji s Turističkom zajednicom Grada Novske, te kvartovska događanja Više od višnje i Više od kvarta - Uklade.

4.4.3. Tekući projekt T100002 Turističko-edukativne radionice – 4.564,21 eura

U okviru ovog tekućeg projekta realizirala su se sredstva na bazi 6 mjeseci za zajednički projekt Parka prirode Lonjsko polje i Grada Novske koji se odnosi na financiranje plaće jednog djelatnika koji radi na poticanju turista na učestalije dolaske u Lonjsko polje kroz organiziranje turističko-edukativnih radionica u Lonjskom polju koje su posebno namijenjene učenicima osnovnih škola i djeci vrtićke uzrasti.

**IZVJEŠĆE O STANJU TEKUĆE PRORAČUNSKE REZERVE**

U izvještajnom razdoblju u programu 1001 Opće usluge javne uprave, Aktivnost: A100005 Intervencijski programi i zalihe s planom od 8.000,00 eura nema evidentiranih rashoda.

**IZVJEŠĆE O ZADUŽIVANJU**

U izvještajnom razdoblju sukladno Odluci Vlade Republike Hrvatske KLASA:022-03/24-04/179 RBROJ:50301-05/16-24-2 od 03. svibnja 2024. godine kojom je dana suglasnost za zaduživanje u svrhu izgradnje novog dječjeg vrtića i pristupne ceste, potpisan je Ugovor o kreditu broj:5002378136 s Erste&Steiermarkische bank d.d. Rijeka, Jadranski trg 31 na iznos 1.774.000,00 eura uz kamatnu stopu od 1,65% godišnje. Rok korištenja kredita je do 31. prosinca 2025. godine, otplata kredita je u 180 jednakih mjesečnih rada, prva rata dospijeva na naplatu 31.01.2026. godine, iznos rate je 9.855,56 eura.